
 讜讛专''专 注讝专讬讗诇 驻讬' 讚讗讬讻讗 讘讬谞讬讬讛讜 讚诇讗讘讬讬 讚讚专讬砖 诇讗 讬砖诪专谞讜 诇谞讙讬讞讛 讚' 诇讗 诪砖诇诐 谞讝拽 砖诇诐 注讚 讬讜诐 讚' 讚诇讗 讬砖诪专谞讜 讛讜讬 讬讜诐 讚' 讚讜诪讬讗 讚转诪讜诇 砖诇砖讜诐 讗讘诇 诇专讘讗 讚诇讗 讻转讬讘 谞讙讬讞讛 讚' 讗驻讬诇讜 谞讙讞 讚' 讘讙' 讞讬讬讘. 讜拽砖讛 诇诪讗讬 讚驻讬' 讚诇讗 诪砖诇诐 讘专讘讬注讬转 谞''砖 讗驻讬' 诇诪''讚 诇讬讬注讜讚讬 转讜专讗 讗讗''讻 讛注讬讚讜 讘讘注诇讬诐 讘谞讙讬讞讛 讙' 讚讗诪专讬谞谉 诇拽诪谉 讘驻专拽 砖讜专 砖谞讙讞 讗专讘注讛 讜讞诪砖讛 (讚祝 诪讗. 讜砖诐) 讜讻讬 诪讗讞专 讚诪转诐 拽讟诇讬谞谉 诇讬讛 诪讜注讚 讛讬讻讬 诪砖讻讞转 诇讛 讜诪砖谞讬 讻讙讜谉 砖讛讜讝诪讜 讝讜诪诪讬 讝讜诪诪讬谉 讜驻专讬讱 讛谞讬讞讗 讗讬 诇讬讬注讜讚讬 转讜专讗 砖驻讬专 讗诇讗 讗讬 诇讬讬注讜讚讬 讙讘专讗 讘注讬谞谉 诪爪讬 讗诪专 诇讬讛 诇讗 讛讜讛 讬讚注谞讗 讚转讜专讗讬 谞讙讞谉 讜诇驻讬 诪讛 砖驻讬专' 讗驻讬诇讜 讗讬 诇讬讬注讜讚讬 转讜专讗 谞诪讬 诇讗 讗转讬 砖驻讬专 讜讬''诇 讚诇讻转讞讬诇讛 讻砖讛讜讝诪讜 讛砖诇砖讛 讻讬转讜转 诇拽讞讜 讛讘注诇讬诐 讗转 讛砖讜专 讜讻砖讘讗讜 讝讜诪诪讬 讝讜诪诪讬谉 讜讛注讬讚讜 讘讘注诇讬讜 讘讘讬转 讚讬谉 诇讗 讛住驻讬拽讜 诇讙诪讜专 讗转 讚讬谞讜 注讚 砖谞讙讞 谞讙讬讞讛 讚' 讘注讜讚 砖讛讬讛 讘讘讬转 讘注诇讬讜 讜讻诪''讚 讙讜诪专讬谉 讚讬谞讜 砖诇 砖讜专 砖诇讗 讘驻谞讬讜 讜讛讜''诪 诇诪驻专讱 讛谞讬讞讗 诇诪''讚 讙讜诪专讬谉 讗诇讗 讘诇讗讜 讛讻讬 驻专讬讱 砖驻讬专 讛谞讬讞讗 讗讞专 讜专''转 诪驻专砖 砖讗讬谉 谞讗住专 注诇 讬讚讬 讙诪专 讚讬谉 讻诇 讝诪谉 砖讛讜讗 拽讬讬诐 讜注讚讬讬谉 砖诇讜 讛讜讗 注讚 诇讗讞专 住拽讬诇讛 讗讜 诇讗讞专 砖讞讬讟讛 讜讛砖转讗 讗转讬 砖驻讬专 讗驻讬' 谞讙诪专 讚讬谞讜 讜讗讞''讻 谞讙讞 讜讛讗 讚拽转谞讬 诇拽诪谉 讘讘专讬讬转讗 谞诪爪讗转 讻转 砖诇讬砖讬转 讝讜诪诪转 讻讜诇谉 讞讬讬讘讬谉 讗注''讙 讚注讚讬讬谉 诇讗 讞讬讬讘 谞讝拽 砖诇诐 诪讻诇 诪拽讜诐 讻讬讜谉 砖诪讬讬注讚讬谉 讗讜转讜 讜诪诪讬诇讗 诪转讞讬讬讘 谞讝拽 砖诇诐 讘专讘讬注讬转 讻砖讛讜讝诪讜 爪专讬讻讬谉 诇砖诇诐 讻驻讬 诪讛 砖转注诇讛 谞讙讬讞讛 讚' 讻砖讬讙讞 讗注''讙 讚讘驻专拽 讛谞讞谞拽讬谉 (住谞讛讚专讬谉 讚祝 驻讜:) 讗诪专 注讬讚讬 讙谞讬讘讛 讘谞驻砖 砖讛讜讝诪讜 讜注讬讚讬 讙谞讬讘讛 专讗砖讜谞讛 砖诇 讘谉 住讜专专 讗讬谉 谞讛专讙讬谉 讛转诐 诇讗讜 诪砖讜诐 讚讬讻讜诇 诇讛讬讜转 砖诇讗 讬讘讗讜 诇讬讚讬 讞讬讜讘 驻讟专讬谞谉 诇讛讜 讗诇讗 讛转诐 诪砖讜诐 讚诪爪讜 诇诪讬诪专 诇讛诇拽讜转讜 讘讗谞讜 讜注讬讚讬 讙谞讬讘讛 讘谞驻砖 砖讛讜讝诪讜 诇讜拽讬谉 讻讚驻讬专砖 讛转诐 讘拽讜谞讟专住 讗讘诇 讛讻讗 注''讻 诇讗 讘讗讜 讻讬 讗诐 诇讬讬注讚讜 讜诇讞讬讬讘讜 谞讝拽 砖诇诐 讻砖讬讙讞 谞讙讬讞讛 讚' 讻讚诪住讬拽 讜讗讝讬诇 讚诇讗 诪爪讜 诇诪讬诪专 诇讞讬讜讘讬 驻诇讙讗 谞讝拽讗 拽讗转讬谞谉 讗''讻 讗讬谉 讞讬讬讘讬谉 讗诇讜 讛讻讬转讜转 讗诇讗 讘诪讛 砖注砖讗讜 诪讜注讚 讜讗讜诪讚讬谉 讻诪讛 谞驻讞转 砖讜专讜 诪讚诪讬讜 讜诇讗 爪专讬讻讗 讛砖转讗 诇谞讙讬讞讛 专讘讬注讬转 讻诇诇: 讛专讬 讛讜讗 讗讜诪专 讜讝讗转. 讜讗诐 转讗诪专 讻诇 砖讻谉 讛砖转讗 讚讗讬讻讗 诇诪讬诪专 转讜讻讬讞 讚诪讬注讟 拽专讗 讘讛讚讬讗 讜讬''诇 讚讛''拽 讚讛转诐 讙诇讬 拽专讗 讚诇讗 砖讬讬讻讗 讛转诐 住讘专讗 砖诇 拽讬专讜讘 讜专讬讞讜拽 砖讗讬谉 砖诐 讛讟注诐 转诇讜讬 诪砖讜诐 讚诪讜讞讝拽转 讘讻讱 专讜讗讛 讗诇讗 讚讙讝讬专转 讛讻转讜讘 讛讜讗 讚讘砖诇砖讛 讬诪讬诐 讛讬讗 讝讘讛 讗驻讬' 讗诐 讬讘讗 讗诇讬讛讜 讜讬讗诪专 讜讚讗讬 诇讗 转专讗讛 注讜讚: 讜讚诇诪讗 诇诪注讜讟讬 讝讘 诪讬诪讬诐. 讜诇讗 讘注讬 诇诪讬诪专 讗讘诇 诇讗. 讝讘讛 诪专讗讬讜转 讚讗诐 讻谉 诇砖转讜拽 诪讜讝讗转 讗讬 谞诪讬 讛诪拽砖讛 住诪讱 讗讛讬拽讬砖讗 讜讻讚驻专讬讱 讘住诪讜讱 诪讛 专讗讬转: 拽讗讬 讘专讗讬讜转 诪诪注讟 专讗讬讜转. 转讬诪讛 讗讚专讘讛 拽讗讬 讘讝讘 诪诪注讟 讝讘 拽讗讬 讘讝讘 诪诪注讟 讝讘讛 讻讚讚专砖讬谞谉 讘驻''拽 讚砖讞讬讟转 讞讜诇讬谉 (讚祝 讻讚. 讜砖诐) ... ' 砖讗讬谉 讛诇讜讬诐 驻住讜诇讬诐 讘诪讜诪讬诐 讚讻转讬讘 讜讝讗转 讗砖专 诇诇讜讬诐 讜讗讬谉 讗讞专转 诇诇讜讬诐 讜讬砖 诇讜诪专 讚讛转诐 谞诪讬 讛讜讛 讚专砖讬谞谉 讜讝讗转 诇诇讜讬诐 讜诇讗 诇讻讛谞讬诐 砖讗讬谉 砖谞讬诐 驻讜住诇讬谉 讘讻讛谞讬诐 讗诇讗 诪砖讜诐 讚讚专砖讬谞谉 诇讬讛 诪讗砖专 诇诇讜讬诐: 讗谞讗 讻专讘讬 讬讜住讬 住''诇. 讜讛讗 讚诇讗 拽讗诪专 讛诇讻讛 讻专讘讬 讬讜住讬 诪砖讜诐 讚谞讬讞讗 诇讬讛 诇诪谞拽讟 转谞讗讬 讚诪转谞讬转讬谉: 讗讬 诇讬讬注讜讚讬 讙讘专讗. 诇讗 砖讬讛讗 诪讜注讚 诇注讘讜专 讘讛转专讗讜转 讚讗诐 讻谉 诇讗 讛讬讛 诪转讞讬讬讘 注讚 谞讙讬讞讛 砖诇 讞诪讬砖讬转 谞''砖 讗诇讗 诇讬讬注讜讚讬 砖讬讜讚讬注讜 讘讻诇 驻注诐 砖谞讙讞 砖讜专讜 讜讬砖诪专谞讜: 转诇转讗 讻讬转讬 注讚讬诐. 诇讗讜 讚讜拽讗 讚讛讜讗 讛讚讬谉 讻转 讗讞转: 讛砖转讗 讛讜讗 讚拽诪住讛讚讬 讘讬. 转讬诪讛 诇专''讬 讚诪''诪 拽谞住 诇讗 讛讜讬 讗驻讬' 诇诪''讚 (诇注讬诇 讚祝 讟讜.) 驻诇讙讗 谞讝拽讗 拽谞住讗 讚诪讻讬 谞讙讞 砖诇砖 谞讙讬讞讜转 讬爪讗 诪讞讝拽转 砖讬诪讜专 讜谞专讗讛 诇转专抓 讚讗讬谉 讞爪讬 谞讝拽 讞诇讜拽 讻讬讜谉 讚讛讜讬 拽谞住 讘讞讚 讚讜讻转讗 讛讜讬 拽谞住 讘讻诇 讚讜讻转讬 讻讚讗砖讻讞谉 讙讘讬 砖诇砖讬诐 砖诇 注讘讚 讚讗驻讬' 讛注讘讚 砖讜讛 砖诇砖讬诐 诇讗 驻讞讜转 讜诇讗 讬讜转专 诪讻诇 诪拽讜诐 讛讜讬 拽谞住 讜讗讬 诪讜讚讛 讘讬讛 诪讬驻讟专: 讘驻谞讬 讘''讚. 讝讛讜 诪住讘专讗 讚诪讬 讬拽讘诇 注讚讜转 讗诐 诇讗 讘驻谞讬 讘讬转 讚讬谉: 讛专讬 讻讗谉 砖诇砖 注讚讬讜转. 诇注谞讬谉 砖诇砖 讗讞讬谉 讜讗讞讚 诪谉 讛砖讜拽 诪爪讟专祝 注诪讛谉: 

专讘讬谞讜 讞谞谞讗诇

讗诪专讜 诇讜 诇专' 诪讗讬专 讝讘讛 转讜讻讬讞 砖专讬讞拽讛 专讗讬讜转讬讛 讟诪讗讛 拽讬专讘讛 专讗讬讜转讬讛 讟讛讜专讛. 转讜专转 讛讝讘 诇讟诪讗 讘讙' 专讗讬讜转 砖谞讗诪专 讜讝讗转 转讛讬讛 讟讜诪讗转讜 讘讝讜讘讜 讟讜诪讗转讜 讘讝讜讘讜 讛讬讗 转诇讜讬讛 讜讗讬谞讛 转诇讜讬讛 讘讬诪讬诐 讘讝讜讘讜 专专 讝讜讘讜 诪诇诪讚 砖诪讟诪讗 讘讙' 专讗讬讜转 讜转讜专转 讛讝讘讛 讘讬诪讬诐 砖谞讗诪专 讜讗砖讛 讻讬 讬讝讜讘 讝讜讘 讚诪讛 讬诪讬诐 专讘讬诐 讬诪讬诐 讘' 专讘讬诐 讙' 讜讗诐 专讗转讛 讗砖讛 讻诪讛 专讗讬讜转 讘讬讜诐 讗讞讚 讗讬谞讛 讝讘讛 注讚 砖转专讗讛 砖诇砖讛 讬诪讬诐 讜讝讛讜 砖讗诪专讜 诇专讘讬 诪讗讬专 讝讘讛 转讜讻讬讞 砖讗诐 拽讬专讘讛 专讗讬讜转讬讛 讘讬讜诐 讗讞讚 讗讬谞讛 讝讘讛 讻讱 讛砖讜专 讗诐 谞讙讞 讘讬讜诐 讗讞讚 讻诪讛 谞讙讬讞讜转 讗讬谞讜 诪讜注讚.



驻讬' 讜讝讗转 转讛讬讛 讟讜诪讗转讜 讘讝讜讘讜 诇讬诪讚 讻讬 讟讜诪讗转 讛讝讘 讘专讗讬讜转.



讜讻转讬讘 讜讝讗转 诇诪注讜讟讬 讛讝讘讛 砖讗讬谉 讟讜诪讗转讛 讘专讗讬讜转 讜诇讗 讬转讻谉 诇诪注讟 诪讜讝讗转 讛讝讘 诪诇讬讟诪讗 讘讬诪讬诐 讜诇讜诪专 讜讝讗转 讟讜诪讗转讜 讘专讗讬讜转 讜诇讗 讘讬诪讬诐 讚拽讬讬诪讗 诇谉 讚讻讬 诪诪注讟 拽专讗 诪谉 讛注谞讬谉 讚诪专讘讛 讻讜转讬讛 诪诪注讟讬 讜讝讛讜 驻讬专讜砖讜 诪专讘讛 讟讜诪讗转 讛讝讘 讘专讗讬讜转 讘讬讜诐 讗讞讚 诪诪注讟 讟讜诪讗转 讛讝讘讛 诪专讗讬讜转 讘讬讜诐 讗讞讚 讜诇讗 讬转讻谉 诇驻专砖 讚诪诪注讟 讛讬诪讬诐 讚讛讜讗 诪专讘讛 专讗讬讜转讬讜 砖诇 讝讘 砖拽讜讘注讬谉 讗讜转讜 诇讝讬讘讛.



讗诪专 专讘 谞讞诪谉 讛诇讻讛 讻专' 讬讛讜讚讛 讘诪讜注讚 讚讗诪专 讗讬讝讛讜 诪讜注讚 讻诇 砖讛注讬讚讜 注诇讬讜 砖诇砖讛 讬诪讬诐 砖讛专讬 专' 讬讜住讬 诪讜讚讛 诇讜. 讜讛诇讻讛 讻专"诪 讘转诐 讚讗诪专 讗讬讝讛讜 转诐 砖转讬谞讜拽讜转 诪诪砖诪砖讬谉 讘讜 讜讗讬谞讜 谞讜讙讞 砖讛专讬 专' 讬讜住讬 诪讜讚讛 诇讜. 讜讗住拽讬谞谉 诇讛 讚专' 讬讜住讬 谞诪讜拽讜 注诪讜 驻讬' 转讜专转讜 注诪讜 讻诇讜诪专 转讜专转讜 讙诪专讗 讘专讜专讛 诪住讜专转 讘讬讚讜.



讗讬讘注讬讗 诇讛讜 砖诇砖讛 讬诪讬诐 讚拽转谞讬 诇讬讬注讜讚讬 转讜专讗 讗讜 诇讬讬注讜讚讬 讙讘专讗 诇诪讗讬 谞驻拽讗 诪讬谞讛 讚讗讬讬转讜 转诇转讗 讻讬转讬 砖讛讚讬 讘讞讚 讬讜诪讗 讘讬讜诐 专讘讬注讬 讜讗砖讛讬讚讜 讚谞讙讞 讛讗讬 转讜专讗 讘讞讚 讘砖讘讗 讜讘转专讬谉 讘砖讘讗 转讜专讗 讗讞专讬谞讗 讗注"驻 砖讛讙' 讻讬转讜转 讘讬讜诐 专讘讬注讬 讛注讬讚讜 谞注砖讛 讛砖讜专 诪讜注讚 讜讻诇 诪讛 砖讬讙讞 诪讻讗谉 讜诇讛讘讗 谞讝拽 砖诇诐 诪砖诇诐 讗讘诇 讗讬 讗诪专转 诇讬讬注讜讚讬 讙讘专讗 讘注讬谞谉 诇讛讬讜转 讝讜 讛注讚讜转 讻注讬谉 讛转专讗讛 诇讜 讻讚讬 诇讛讝讛讬专讜 诇砖诪讜专 讗转 砖讜专讜 讬讻讜诇 讘注诇 讛砖讜专 诇讜诪专 砖注讚 注转讛 诇讗 讛讜讙讚 诇讬 砖砖讜专讬 诪谞讙讞 诪注讻砖讬讜 讗砖诪专谞讜 讜谞诪爪讗讜 砖诇砖讛 讛诇诇讜 讻讗讬诇讜 讻转 讗讞转 讛谉 砖讻讜诇谉 讘讬讜诐 讗讞讚 讘讗讜 讜注讚讬讬谉 砖讜专 讝讛 转诐.



转"砖 讗讬谉 讛砖讜专 谞注砖讛 诪讜注讚 注讚 砖讬注讬讚讜 讘讜 讘驻谞讬 讘注诇讬诐 讜讘驻谞讬 讘"讚 讛注讬讚讜 讘讜 讘驻谞讬 讘注诇讬诐 砖诇讗 讘驻谞讬 讘"讚 讘驻谞讬 讘"讚 砖诇讗 讘驻谞讬 讘注诇讬诐 讗讬谞讜 诪讜注讚 注讚 砖讬注讬讚讜讛讜 讘驻谞讬 讘"讚 讜讘驻谞讬 讘注诇讬诐 讛注讬讚讜讛讜 讘' 讘专讗砖讜谞讛 讘' 讘砖谞讬讛 讘' 讘砖诇讬砖讬转 讛专讬 讙' 注讚讜转 讜讛诐 注讚讜转 讗讞转 诇讛讝诪讛 谞诪爪讗转 讻转 讗讞转 讝讜诪诪转 讛专讬 讻讗谉 砖转讬 注讚讬讜转 讛讜讗 驻讟讜专 讜讛谉 驻讟讜专讬谉 讻讜' 驻讬' 讻讙讜谉 讚讗转讜 转专讬 砖讛讚讬 讗砖讛讬讚讜 讘驻谞讬 讘"讚 讜讘驻谞讬 讘注诇讬诐 讚讛讚讬谉 转讜专讗 谞讙讞 转讜专讗 讚专讗讜讘谉 讘讞讚 讘砖讘讗 讘诪拽讜诐 驻诇讜谞讬 讜讗转讜 讗讞专讬谞讬 讜讗砖讛讬讚讜 讚讘转专讬谉 讘砖讘讗 谞讙讞 讛讗讬 转讜专讗 转讜专讗 讚砖诪注讜谉 讘诪拽讜诐 驻诇讜谞讬 讜讗转讜 讗讞专讬谞讬 讜讗砖讛讬讚讜 讚讘转诇转讗 讘砖讘讗 谞讙讞 转讜专讗 讚诇讜讬 讘诪拽讜诐 驻诇讜谞讬 谞注砖讛 讛砖讜专 诪讜注讚 讜诪注讻砖讬讜 讻诇 诪讛 砖讬讙讞 诪砖诇诐 谞讝拽 砖诇诐 诪谉 讛注诇讬讬讛 谞诪爪讗转 讻转 专讗砖讜谞讛 讝讜诪诪转 讻讙讜谉 砖讘讗讜 注讚讬诐 讜讗诪专讜 诇讗诇讜 讛注讚讬诐 注诪谞讜 讛讬讬转诐 讘讛讛讜讗 讞讚 讘砖讘讗 讘诪拽讜诐 驻诇讜谞讬 专讞讜拽 诪谉 讛诪拽讜诐 砖讛注讬讚讜 讻讬 专讗讜 讛注讚讜转 讘讗讜转讜 诪拽讜诐 讬讜转专 诪诪讛诇讱 讬讜诐 讘注诇 讛砖讜专 驻讟讜专 讛讜讗 诪诇砖诇诐 谞讝拽 砖注讚讬讬谉 讗讬谉 讛砖讜专 诪讜注讚 讜谞诪爪讗 砖诇讗 谞讙讞 讗诇讗 砖转讬 谞讙讬讞讜转 讜注讚讬讬谉 转诐 讛讜讗 讜讛注讚讬诐 驻讟讜专讬谉 诪诇砖诇诐 爪讚 讛诪讜注讚转 讻讬 诇讗讞专 砖转转拽讬讬诐 注讚讜转 讙' 讻讬转讜转 诪转讞讬讬讘 讘诪讜注讚讜转 讜讻讬讜谉 砖诪拽爪转谉 讛讜讝诪讜 讜诪拽爪转谉 诇讗 讛讜讝诪讜 讻砖诐 砖驻讟讜专讬谉 诪讬 砖诇讗 讛讜讝诪讜 讻讱 驻讟讜专讬谉 [诪讬] 砖讛讜讝诪讜 讜讝讛 讚讜诪讛 诇讘' 注讚讬诐 砖讛注讬讚讜 讜讛讜讝诐 讗讞讚 诪讛谉 讜讛讗讞专 诇讗 讛讜讝诐 砖砖谞讬讛谉 驻讟讜专讬谉 讜诇驻讬讻讱 讗诪专讛 讛讘专讬讬转讗 讜讛谉 注讚讜转 讗讞转 诇讛讝诪讛 讻诇讜诪专 讗讬谞谉 讞讬讬讘讬谉 诇砖诇诐 注讚 砖讬讝讜诪讜 砖诇砖转谉 讜讘注谞讬谉 讛讝讛 讛砖谞讬讛 讜讛砖诇讬砖讬转 讜讗注"驻 砖讛专讗砖讜谞讛 讻砖讛讜讝诪讛 驻讟讜专讛 诪诇砖诇诐 爪讚 讛诪讜注讚转 砖讘谞讙讬讞讛 专讘讬注讬转 诪砖诇诪转 讛转诪讜转 砖讞讬讬讘转讜 诇砖诇诐 诇专讗讜讘谉 注讜诪讚转 讜讻谉 讚讬谉 讛砖谞讬讛 讜讻谉 讚讬谉 讛砖诇讬砖讬转 讗讘诇 讗诐 讛讜讝诪讜 讗诇讜 讛讙' 讻讬转讜转 讻讜诇谉 诪砖诇诪' 讛专讗砖讜谞讛 诪讛 砖讞讬讬讘转讜 讘注讚讜转讛 诇砖诇诐 诇专讗讜讘谉 讜讛砖谞讬讛 诪砖诇诪转 诪讛 砖讞讬讬讘转讜 诇砖诇诐 诇砖诪注讜谉 讜讛砖诇讬砖讬转 诪砖诇诪转 诪讛 砖讞讬讬讘转讜 诇砖诇诐 诇诇讜讬 讜砖诇砖转谉 诪砖诇诪讜转 (讜诪砖诇诪讜转) 爪讚 诪讜注讚讜转 砖讘谞讙讬讞讛 专讘讬注讬转 讜注诇 讝讛 谞讗诪专 讜注砖讬转诐 诇讜 讻讗砖专 讝诪诐 诇注砖讜转 诇讗讞讬讜 讜驻注诪讬诐 砖诪砖诇诪讜转 讙诐 爪讚 讛转诪讜转 砖讘专讘讬注讬转 讛讬讻讬 讚诪讬 讻讙讜谉 砖讛讜讚讛 讘谞讙讬讞讛 专讘讬注讬转 讜拽讬讬诪讗 诇谉 驻诇讙讬 谞讝拽讗 拽谞住讗 讜讗讬谉 讗讚诐 诪砖诇诐 拽谞住 注诇 驻讬 注爪诪讜 讜讻讬讜谉 砖讛注讬讚讜 讛诇诇讜 砖讛讜讗 诪讜注讚 谞转讞讬讬讘 注诇 注讚讜转诐 讛砖转讗 讚讬讬拽讬谞谉 诪讬讛讗 诪诪转谞讬转讗 讗讬 讗诪专讬谞谉 诇讬注讜讚讬 转讜专讗 诪砖讻讞转 诇讛 讻讙讜谉 讚讗砖讛讬讚讜 讻讞讚讗 讻讜诇讛讜 讗诇讗 讗讬 讗诪专转 诇讬注讜讚讬 讙讘专讗 讜诇注讜诇诐 诇讗 讛讜讬 诪讜注讚 注讚 砖讬注讬讚讜 讛诇诇讜 砖诇砖 讻讬转讜转 讘砖诇砖讛 讬诪讬诐 诇讬诪专讜 讛谞讱 砖讛讚讬 拽诪讗讬 讚讗砖讛讬讚讜 注诇讬讛 讚谞讙讞 讘讞讚 讘砖讘讗 诇转讜专讗 讚专讗讜讘谉 诪讬 讛讜讬谞谉 讬讚注讬 讚诇诪讞专 讜诇讬讜诐 讗讞专讬谞讗 讗转讜 砖讛讚讬 讗讞专讬谞讬 讜诪砖讛讚讬 注诇讬讛 讚讞砖讘转 诇谉 诇转诇转讗 讻讬转讬 讻讬 讞讚 诇讞讬讜讘讬谞谉 讚讬讬拽讬谞谉 诪讬谞讛 讚诇讬注讜讚讬 转讜专讗 讛讜讗.





专砖讘"讗

讗诪专 诇讛谉 讛专讬 讛讜讗 讗讜诪专 讜讝讗转 转讛讬讛 讟讜诪讗转讜 讘讝讜讘讜 转诇讛 讛讻转讜讘 讛讝讘 讘专讗讬讜转 讜讛讝讘讛 讘讬诪讬诐. 转诪讬讛讛 诇讬 讗诪讗讬 诇讗 讗讛讚专 诇讛讜 讜讛专讬 讝讘 讚讗驻讬诇讜 拽讬专讘 专讗讬讜转讬讜 讟诪讗 讚讛讗 诪砖诪注 讚诪讗讬 讚诪讛讚专 诇讛讜 诇讗 讗讛讚专 诇讛讜 讗诇讗 诇驻专讜拽讬 诪讗讬 讚讗拽砖讜 注诇讛 诪讝讘讛 讘诇讞讜讚 讜讟驻讬 讛讜讛 注讚讬祝 诇讬讛 诇诪讬诪专 讝讘 讬讜讻讬讞 讜讬"诇 讚讛讬讗 讙讜驻讗 拽讗 诪讛讚专 诇讛讜 转诇讛 讛讻转讜讘 讛讝讘 讘专讗讬讜转 讜讛讝讘讛 讘讬诪讬诐 讗诇诪讗 诇讗讜 讘讟注诪讗 转诇讬讗 讗诇讗 讙讝讬专转 讛讻转讜讘 讛讬讗 讜诇驻讬讻讱 讗讬谉 诇诇诪讜讚 诇讗 诪讝讘 讜诇讗 诪讝讘讛 诇砖讜专 讚讞讬讬讘' 讛转讜专讛 诪砖讜诐 讚讟讘注讬' 诇讛讝讬拽 讜爪专讬讱 砖诪讬专讛 讻谞"诇.





拽讗讬 讘专讗讬讜转 诪诪注讟 专讗讬讜转 拽讗讬 讘专讗讬讜转 诪诪注讟 讬诪讬诐. 讘转诪讬讛讗, 讜讗讬讻讗 诇诪讬讚拽 讗讚专讘讛 谞讬诪讗 拽讗讬 讘讝讘 诪诪注讟 诪讬诇讬 讚讝讘 拽讗讬 讘讝讘 诪诪注讟 诪讬诇讬 讚讝讘讛 讚讛"谞 讚专砖讬谞谉 讘驻"拽 讚讞讜诇讬谉 讜讝讗转 讗砖专 诇诇讜讬诐 砖谞讬诐 驻讜住诇讬谉 讘诇讜讬诐 讜讗讬谉 诪讜诪讬谉 驻讜住诇讬谉 讘诇讜讬诐 讚讻转讬讘 讜讝讗转 讗砖专 诇诇讜讬诐 讝讗转 诇诇讜讬诐 讜讗讬谉 讗讞专转 诇诇讜讬诐 讜讬"诇 讚讛转诐 谞诪讬 讚专砖讬谞谉 讜讝讗转 诇诇讜讬诐 讜诇讗 讝讗转 诇讻讛谞讬诐 讜诇讜诪专 砖讗讬谉 砖谞讬诐 驻讜住诇讬谉 讘讻讛谞讬诐 讗诇讗 讚讚专砖讬谞谉 诇讬讛 诪讚讻转讬讘 诇诇讜讬诐 讚诪砖诪注 讜诇讗 诇讻讛谞讬诐 讜诇驻讬讻讱 讛讛讜讗 讜讝讗转 讚专砖讬谞谉 诇诪注讜讟讬 诪讬诇讬 讚诇讜讬诐.





讗诪专 诇讬讛 讗谞讗 讻专讘 讬讜住祝 住讘讬专讗 诇讬. 讜讗诐 转讗诪专 讻讬讜谉 讚讻讜诇讛 诪转谞讬转讬谉 讻专' 讬讜住讬 诇诪讛 诇讬讛 诇诪讬诪专 讛诇讻讛 讻驻诇讜谞讬 讜讛诇讻讛 讻驻诇讜谞讬 诇讬诪讗 讛诇讻讛 讻专' 讬讜住讬 讬"诇 讚谞讬讞讗 诇讬讛 诇诪谞拽讟 转谞讗讬 讚诪转谞讬转讬谉.





讻诇 砖讛转讬谞讜拽讜转 诪诪砖诪砖讬谉 讘讜. 讻诇讜诪专 讘讬谉 拽专谞讬讜 讜讛讻讗 转谞讗 讘转讜住驻转讗 转诐 砖讬讛讬讜 讛转讬谞讜拽讜转 诪诪砖诪砖讬谉 讘讜 讘讬谉 拽专谞讬讜.





讛讗 讚讗诪专讬谞谉: 谞驻拽讗 诪讬谞讛 讚讗转讬 砖诇砖讛 讻转讬 注讚讬诐 讘讬讜诪讗 讞讚讗. 诇讗讜 讚讜拽讗 讗诇讗 讗驻讬诇讜 讻转 讗讞转 讗诇讗 诪砖讜诐 讚讘注讬 诇讗转讜讬讬 注诇讛 讘专讬讬转讗 讚砖谞讬诐 讘专讗砖讜谞讛 讜砖谞讬诐 讘砖谞讬讛 讜砖谞讬诐 讘砖诇讬砖讬转 讚讗讬爪讟专讬讻讗 谞拽讟 谞诪讬 讘讛讗 砖诇砖讛 讻转讬 注讚讬诐.





讛专讬 讻讗谉 砖诇砖讛 讻转讬 注讚讬讜转. 讜诇讜诪专 砖讗诐 谞诪爪讗 讘讗讞转 诪谉 讛讻转讜转 拽专讜讘 讗讜 驻住讜诇 讗讬谉 讻诇 讛注讚讜转 讘讟诇讛 讜讻谉 谞诪讬 诇注谞讬谉 砖诇砖讛 讗讞讬谉 讜讗讞讚 诪爪讟专祝 注诪讛诐 讻注谞讬谉 砖砖谞讬谞讜 讘驻专拽 讞讝拽转 讛讘转讬诐 诇注谞讬谉 讞讝拽讛.





讛诪讗讬专讬

讻讘专 讬讚注转 砖讛讗砖讛 诪讟诪讗讛 讘讗讜讚诐 讜讛讗讬砖 讘诇讜讘谉 讜讟讜诪讗讛 砖讘讗砖讛 谞讚讜转 讜讝讬讘讛 讜讟讜诪讗讛 砖讘讗讚诐 拽专讬 讜讝讬讘讛 讜讻谉 讬讚注转 砖讝讬讘转 讛讗砖讛 讛讬讗 砖讗讞专 砖讻诇讜 砖讘注转 讬诪讬 谞讚讛 谞讻谞住讬谉 讬诪讬 讝讬讘讛 讜讗诐 专讗转讛 砖诇砖讛 讬诪讬诐 专爪讜驻讬诐 讘讗讜转诐 讬诪讬 讝讬讘讛 讛专讬 讛讬讗 讝讘讛 讙讚讜诇讛 讜诪"诪 讗诐 专讗转讛 砖诇砖 专讗讬讜转 讗讜 讬讜转专 讘讬讜诐 讗讞讚 讗讬谉 讝讜 讝讘讛 讙讚讜诇讛 讜砖讜诪专转 讬讜诐 讻谞讙讚 讬讜诐 讻诪讬 砖诇讗 专讗转讛 讗诇讗 驻注诐 讗讞转 砖注谞讬谞讛 转诇讜讬 讘讬诪讬诐 讜诇讗 讘专讗讬讜转 讜讘讝讘 讗讬谞讜 讻谉 讗诇讗 讻诇 砖专讗讛 砖诇砖 专讗讬讜转 砖诇 讝讬讘讛 讛谉 讘讬讜诐 讗讞讚 讛谉 讘砖诇砖讛 讬诪讬诐 专爪讜驻讬诐 讛专讬 讝讛 讝讘 讙诪讜专 讻诪讜 砖讬转讘讗专 讘诪拽讜诪讜:



砖讜专 砖谞讙讞 砖诇砖讛 驻注诪讬诐 讘砖诇砖讛 讬诪讬诐 讗诇讗 砖诇讗 讛转专讜 讘讘注诇讬讛诐 讚讘专 讬讜诐 讘讬讜诪讜 讗诇讗 砖讗讞专 砖讻诇讜 砖诇砖讛 讬诪讬 讛谞讙讬讞讛 讘讗讜 诇驻谞讬讜 讜讛讜讚讬注讜讛讜 砖砖讜专讜 谞讙讞 砖诇砖讛 驻注诪讬诐 讘砖诇砖讛 讬诪讬诐 讜讗讞专 讛转专讗转诐 谞讙讞 谞讙讬讞讛 专讘讬注讬转 讙讚讜诇讬 讛诪讞讘专讬诐 谞住转驻拽讜 讘讛 讗诐 诪讞讬讬讘讬谉 讗讜转讜 谞讝拽 砖诇诐 讗讞专 砖讛讜注讚 讘砖诇砖 谞讙讬讞讜转 砖诇 砖诇砖讛 讬诪讬诐 讗讜 讗讬谉 诪讞讬讬讘讬谉 讗讜转讜 讛讜讗讬诇 讜诇讗 讛讜注讚 讘讗讞转 拽讜讚诐 砖转讘讗 讞讘专转讛 注讚 砖讬讛讗 讛讜讗 讘注爪诪讜 诪讜转专讛 注诇讬讜 砖诇砖讛 驻注诪讬诐 讜讬专讗讛 诇讬 诇讛讞诇讬讟讜 诇讞讬讜讘:



讜讚讘专 讝讛 诇讚注转讬 转诇讜讬 讘讘讬讗讜专 讛住讜讙讬讗 讜专讜讗讛 讗谞讬 诇讛注讬专讱 注诇讬讜 讚专讱 拽爪专讛 讻讚讬 诇讛讜讚讬注 诪讗讬讝讛 爪讚 砖诇 讛诇讻讛 讗谞讜 诪讞讬讬讘讬谉 讜讻谉 诪驻谞讬 砖讛砖诪讜注讛 诪砖转讘砖转 讘讬讚 讻诪讛 讜诇讗 注诇转讛 讘讬讚诐 讻讛讜讙谉 注讚 砖讬爪讗讜 诇讛诐 诪转讜讱 讘讬讗讜专诐 讚专讱 驻住拽 讚讘专讬诐 诪砖讜讘砖讬诐 砖爪专讬讱 诇讛注讬专讱 注诇讬讛诐 讜讚专讱 讘讬讗讜专讛 讙诐 讻谉 讗转讛 诪讘讬谉 驻住拽讬诐 砖讘讛 讜诇讗 谞爪讟专讱 诇讞讝讜专 讜诇讻转讘诐 讜讛讜讗 砖砖讗诇讜 讘讙诪专讗 砖诇砖讛 讬诪讬诐 讗诇讜 诇讬注讜讚讬 转讜专讗 拽讗 讗转讜 讗讜 诇讬注讜讚讬 讙讘专讗 拽讗 讗转讜 讜注谞讬谉 砖讗诇讛 讝讜 诇讚注转讬 讛讜讗 讝讛 诇讬注讜讚讬 转讜专讗 拽讗 讗转讜 专"诇 砖讗诇讜 讛讬讛 诪讜讞讝拽 讗爪诇 讛转讜专讛 讘谞讙讞 讘驻注诐 专讗砖讜谞讛 讗祝 讛讬讗 讛讬转讛 注讜砖转讛讜 诪讜注讚 讗讞专 讛转专讗讛 砖诇 谞讙讬讞讛 专讗砖讜谞讛 诇讞讬讬讘讜 谞讝拽 砖诇诐 诪讗讜转讛 讛转专讗讛 讜讗讬诇讱 讜诇讗 讞住讛 注诇讬讜 讻诇诇 讗诇讗 讗祝 诪谉 讛讚讬谉 讗讬谞讜 谞讙讞谉 注讚 砖诇砖讛 驻注诪讬诐 讜诇讗 讻讜讜谞讛 转讜专讛 讘砖诇砖 讛转专讗讜转 讗诇讗 诇讬讚注 诪转讜讻谉 讗讬诪转讬 讛讜讗 谞讙讞谉 砖讬砖诪专谞讜 砖讻诇 讛讛转专讗讜转 讗讬谞谉 讘讗讜转 讗诇讗 诪爪讚 谞讙讬讞讛 专讘讬注讬转 讜讗"讻 讻砖讛注讬讚讜 诇讜 注诇 砖诇砖 讛专讬 讛讜讚讬注讜讛讜 砖讛讜讗 谞讙讞谉 讜讗讬谉 讚讬谞讜 讘讛转专讗讛 讗讞专转 讻诇讜诐 讗讜 诇讬注讜讚讬 讙讘专讗 拽讗 讗转讜 专"诇 砖诪谉 讛讚讬谉 讗祝 讘驻注诐 专讗砖讜谞讛 讛讬讛 谞讙讞谉 讗诇讗 砖讛转讜专讛 讻讜讜谞讛 诇讞讜住 注诇 讘注诇讬讛 砖诇讗 诇砖诇诐 注讚 砖讬转专讜讛讜 砖诇砖 驻注诪讬诐 讗讞转 注诇 讻诇 谞讙讬讞讛 诇讘讚讛 讜讗诐 讻谉 讻砖讛诪转讬谞讜 讜讛注讬讚讜 诇讜 注诇 砖诇砖讛 讘讬讞讚 诪"诪 讗讬谉 诇讜 讗诇讗 讛转专讗讛 讗讞转 讜讘砖诇讜砖 谞讙讬讞讜转 讗讬谉 诇谞讜:



讜讘讗讜 诇讛讜讻讬讞 砖诇讬讬注讚 讗转 讛砖讜专 讘讗讜 诪诪讛 砖讗诪专讜 讜讛注讬讚讜讛讜 砖谞讬诐 注诇 谞讙讬讞讛 专讗砖讜谞讛 砖讘讬讜诐 专讗砖讜谉 讜砖谞讬诐 注诇 砖谞讬讛 砖讘讬讜诐 砖谞讬 讜砖谞讬诐 注诇 砖诇讬砖讬转 砖讘讬讜诐 砖诇讬砖讬 讜谞诪爪讗 砖讻诇 砖诇砖讛 讻转讬诐 讗诇讜 讘讗讜 诇讞讬讬讘讜 注讻砖讜 讘讞爪讬 谞讝拽 讜讻谉 讘讗讬诐 诇讞讬讬讘讜 谞讝拽 砖诇诐 诪讻讗谉 讜讗讬诇讱 讜讗讞专 注讚讜转诐 谞讙讞 讜讘讗讜 注讚讬诐 讜讞讬讬讘谞讜讛讜 注诇 讝讜 谞讝拽 砖诇诐 注诇 驻讬 注讚讜转诐 砖诇 专讗砖讜谞讬诐 讛专讬 砖诇砖 讻转讬诐 讗诇讜 讛专讗砖讜谞讬诐 砖诇砖 注讚讜讬讜转 砖讗讬谉 讘讗讞转 讗爪诇 讞讘专转讛 讻诇讜诐 注讚 砖讗诐 讛讜讝诪讛 讛讗讞转 讗讬谉 讞讘专转讛 讘讟诇讛 讘讻讱 讜诇注谞讬谉 讞爪讗讬 讛谞讝拽讬诐 砖诇砖转谉 讞诇讜拽讜转 讘注讚讜转 讜讗诐 讛讜讝诪讛 讛讗讞转 讛讬转讛 诪砖诇诪转 讞爪讬 谞讝拽 砖讛讬讜 专讜爪讬诐 诇讛驻住讬讚讜 讜讛讜讗 诪砖诇诐 讞爪讬 谞讝拽 注诇 驻讬 注讚讜转 讛砖谞讬讛 讜讗诐 讛讜讝诪讛 讛砖谞讬讛 诪砖诇诪转 讛讬讗 讞爪讬 谞讝拽 砖讛讬讜 专讜爪讬诐 诇讛驻住讬讚讜 讜讛讜讗 诪砖诇诐 讞爪讬 谞讝拽 砖诇 注讚讜转 砖诇砖讬转 讜讻谉 讛诇讻讛:



讜诪"诪 讛专讬 讻诇谉 注讚讜转 讗讞转 诇讛讝诪讛 专"诇 诇注谞讬谉 诪讛 砖讛讬转讛 诪讞砖讘转诐 讘讛转专讗转诐 讜讛讜讗 诇讞讬讬讘讜 谞讝拽 砖诇诐 注诇 讛专讘讬注讬转 砖讛专讬 讻诇谉 爪专讬讻讬谉 讘讻讱 讜诇讗 砖转讛讗 注讚讜转 讗讞转 诇注谞讬谉 砖讻砖讛讜讝诐 讛讗讞讚 转讘讟诇 讻诇 讛注讚讜转 注讚 砖讗诐 讛讜讝诪讛 讛专讗砖讜谞讛 诇讗 讬讛讗 砖诐 注讚讜转 讻诇诇 砖讛专讬 驻专砖谞讜 砖诪砖诇诐 讞爪讗讬 讛谞讝拽讬诐 砖诇 砖谞讬讛 讜砖诇 砖诇讬砖讬转 讜诪注转讛 讗祝 讻砖转讘讗 讻转 讗讞专转 诪讞讝讬拽讬谉 讗讜转讜 讘诪讜注讚 讗诇讗 诇注谞讬谉 讝讛 讛讜讗 注讚讜转 讗讞转 砖讻砖讘讗讜 砖诇砖转谉 讜讛注讬讚讜 讜讘讗讛 讘专讘讬注讬转 讻转 讗讞专转 讜讛注讬讚讛 讜驻住拽谞讜 讛讚讬谉 讜讞讬讬讘谞讜讛讜 谞讝拽 砖诇诐 讜讛讜讝诪讛 讛专讗砖讜谞讛 讗讬谉 讗讜诪专讬诐 砖转驻专注 讞诇拽讛 诪讗讜转讜 讞爪讬 谞讝拽 砖诇 讛注讚讛 砖讞讬讬讘谞讜讛讜 注诇 驻讬讛诐 砖讛专讬 讗讬谉 讛注讚讬诐 诪砖诇诪讬谉 注讚 砖讬讝讜诪讜 砖谞讬讛诐 讜诪讻讬讜谉 砖砖诇砖转诐 注讚讜转 讗讞转 讗讬谉 讻转 讛诪讜讝诪转 诪砖诇诪转 讻诇讜诐 注讚 砖讬讝讜诪讜 砖诇砖转诐 讜诪注转讛 谞诪爪讗转 讻转 专讗砖讜谞讛 诪讜讝诪转 讛讜讗 驻讟讜专 诪讞爪讬 谞讝拽 讛讘讗 诪爪讚 讛讛注讚讛 砖讛专讬 专讘讬注讬转 讝讜 讞讝专讛 砖诇讬砖讬转 讜讛诐 驻讟讜专讬谉 诪爪讚 注讚讜转 讗讞转 讜诪"诪 谞诪爪讗讜 砖诇砖转谉 诪讜讝诪讜转 讜讻讘专 讙诪专谞讜 讛讚讬谉 讘专讘讬注讬转 诇讞讬讬讘讜 谞讝拽 砖诇诐 诪砖诇诪讬谉 讘讬谉 砖诇砖转诐 讜讝讛讜 砖谞讗诪专 讻讗砖专 讝诪诐 砖讗注"驻 砖诪"诪 诇讗 讞讬讬讘讜讛讜 讘讞爪讬 谞讝拽 砖诇 讛注讚讛 讛讜讗讬诇 讜注诇 驻讬 注讚讜转诐 讛讞讝拽谞讜讛讜 讘诪讜注讚 诇讞讬讬讘讜 谞讝拽 砖诇诐 讘专讘讬注讬转 讜讘讗讛 诇讬讚讬谞讜 注讚讜转 讛专讘讬注讬转 讜讞讬讬讘谞讜讛讜 注诇 驻讬讛诐 讛专讬 讛诐 诪砖诇诪讬谉 讛讗 讗诐 诇讗 讘讗 诇讬讚讬谞讜 讻谉 讗讬谉 诪砖诇诪讬谉 讜讻谉 讛诇讻讛:



讜诪注转讛 专爪讛 讘注诇 讛转诇诪讜讚 诇讛讜讻讬讞 砖砖诇砖讛 讬诪讬诐 讗诇讜 诇讬注讚 讗转 讛砖讜专 讘讗讜 讜讗讞专 砖讻谉 谞驻专砖 讘砖诇砖讛 讻转讬 注讚讬诐 砖讛讝讻专谞讜 砖讻诇诐 讘讗讜 讘讬讜诐 讗讞讚 讜讻诇诐 讬讚注讜 讝讜 讘注讚讜转 讞讘专转讛 注讚 砖讻诇诐 诪注讬讚讜转 讻讗讞转 讜讻诇诐 诪讻讜讜谞讜转 诇讞讬讬讘讜 谞讝拽 砖诇诐 讘专讘讬注讬转 讜讛讜讗 讛讟注诐 诇讞讬讬讘 讗转 讻诇诐 讘爪讚 讛讛注讚讛 讗讞专 砖讛讜讝诪讜 讻诇诐 砖讛专讬 诇讻讱 讛讬讜 诪讻讜谞讬诐 讜讻讗砖专 讝诪诐 讛讜讗 讗诇讗 讗讬 讗诪专转 诇讬注讜讚讬 讙讘专讗 拽讗 讗转讬 讜讗讬谉 注讚讜讬讜转 砖讘讬讜诐 讗讞讚 诪讜注讬诇讬诐 讗诐 讻谉 讗转讛 爪专讬讱 诇驻专砖 讘砖诇砖讛 讻转讬诐 讗诇讜 砖讻诇 讗讞转 诪讛诐 讘讗讛 讘讬讜诐 砖诇讛 讝讜 讘讬讜诐 专讗砖讜谉 讜讝讜 讘讬讜诐 砖谞讬 讜讝讜 讘讬讜诐 砖诇讬砖讬 砖讗诐 讘讬讜诐 讗讞讚 讛专讬 诇讚注转 讝讜 诇讗 转讜注讬诇 讻诇讜诐 讜讗诐 讻谉 诪驻谞讬 诪讛 讗转讛 诪讞讬讬讘诐 讘爪讚 讛注讚讛 讬讗诪专讜 讛专讗砖讜谞讬诐 诪讛讬讻谉 谞讜讚注 诇谞讜 砖讬讘讗讜 注讚讬诐 讗讞专讬谞讜 讘谞讙讬讞讜转 讗讞专讜转 注讚 砖转讚讬谞讜 砖诪讞砖讘转谞讜 讛讬转讛 诇讞讬讬讘讜 讘谞讝拽 砖诇诐 讜讗讬谉 讝讛 讻讗砖专 讝诪诐:



讜讛拽砖讛 专讘 讗砖讬 注诇 讝讛 讜讗祝 诇讻砖转讗诪专 砖诇讬注讚 讗转 讛砖讜专 讘讗讜 讗注"驻 砖诪谉 讛住转诐 讛讜讗讬诇 讜讘讬讜诐 讗讞讚 讘讗讜 讜讗讬谉 讘讬转 讚讬谉 讬讜砖讘讬谉 讗诇讗 诪拽爪转 讛讬讜诐 讻诇诐 专讗讜 讝讛 讗转 讝讛 讘讘讬转 讚讬谉 诪"诪 砖诪讗 诇讗 讘讗讜 讻诇诐 讻讗讞讚 讜砖诪讗 讻讘专 讛注讬讚讜 讛专讗砖讜谞讬诐 注讚 砖诇讗 讘讗讜 讛讗讞专讜谞讬诐 讜讬讗诪专讜 讛讗讞专讜谞讬诐 讗注"驻 砖专讗讬谞讜 讗讜转诐 讘讘讬转 讚讬谉 诇讗 讛讬讬谞讜 讬讜讚注讬诐 砖诇注讚讜转 砖讜专讱 讘讗讜 讜讗祝 讛专讗砖讜谞讬诐 讬讻讜诇讬诐 诇讜诪专 讻谉 诪讛讬讻谉 讬讚注谞讜 砖讗祝 讗讞专讬诐 讘讗讬诐 诇讛注讬讚 讗讞专讬谞讜 讗诇讗 砖讗诐 讘讗讜 讘转讜讱 讻讚讬 讚讘讜专 讻砖专讜讗讬诐 注讚讜转 讛讗讞专讜谞讛 讛讬讛 诇讛诐 诇讞讝讜专 讜转专爪讛 专讘 讻讛谞讗 讚诇讬注讜讚讬 转讜专讗 讗驻砖专 诇转专爪讛 讻砖专诪讝讜 讝讛 诇讝讛 讻讜谞转诐 讛讜讗讬诇 讜讻诇诐 谞诪爪讗讜 诇砖诐 讻讗讞讚 讜讻谉 专讘 讗砖讬 转专爪讛 讘砖讘讗讜 专爪讜驻讬诐 讻诇讜诪专 讝讛 讘转讜讱 注讚讜转 讝讛 注讚 砖讬讚注讜 讻诇诐 讝讛 讘砖诇 讝讛 讜砖谞讬 讛转专讜爪讬诐 讛诇讻讛 讛诐:



讜诇诪讚谞讜 砖砖诇砖讛 讬诪讬诐 讗诇讜 诇讬注讚 讗转 讛砖讜专 讘讗讜 讜讻诇 砖讘讗讜 讘讬讜诐 讗讞讚 讜讛注讬讚讜 注诇 谞讙讬讞转 砖诇砖讛 讬诪讬诐 讜讛转专讜讛讜 诪砖诇诐 谞讝拽 砖诇诐 注诇 讛专讘讬注讬转 讜诇讗 注讜讚 讗诇讗 砖诇注谞讬谉 诇讬注讜讚讬 转讜专讗 讘讗 诇讚注转 诪讬 砖讗诪专 砖讞爪讬 谞讝拽 拽谞住 讛讜讗 讜砖讛砖讜讜专讬诐 讘讞讝拽转 砖诪讜专 讛诐 砖讛诇讻讛 讻谉 讻诪讜 砖讘讬讗专谞讜 讜讗"讻 诪讛 砖驻讬专砖讜 讘诪砖谞转谞讜 砖讛注讬讚讜 讘讜 砖诇砖讛 讬诪讬诐 诇讗讜 讚讜拽讗 讗诇讗 讛注讬讚讜 讘讜 注诇 谞讙讬讞讜转 砖诇 砖诇砖讛 讬诪讬诐 讜诪"诪 诇诪讚谞讜 砖讗讬谉 讛讝诪转 讻诇诐 诪讞讬讬讘转谉 讘爪讚 讛注讚讛 讗讗"讻 讬讚注讜 讗讞转 讘注讚讜转 讞讘专转讛:





砖讬讟讛 诪拽讜讘爪转

专讬讞拽 谞讙讬讞讜转讬讜 讜讻讜'. 讛讗讬 拽诇 讜讞讜诪专 诇讗 砖讬讬讱 讙讘讬 讞讝专讛. 转诇诪讬讚讬 讛专"讬 讝"诇. 


讗诪专 诇讛诐 讛专讬 讛讜讗 讗讜诪专 讜讝讗转 转讛讬讛 讟讜诪讗转讜 讘讝讜讘讜 讜讻讜'. 转讬诪讛 诇讬 讗诪讗讬 诇讗 讗讛讚专 诇讛讜 讜讛专讬 讝讘 讚讗驻讬诇讜 拽讬专讘 专讗讬讜转讬讜 讟诪讗. 讚讛讗 诪砖诪注 讚诪讗讬 讚诪讛讚专 诇讛讜 诇讗 讗讛讚专 诇讛讜 讗诇讗 诇驻专讜拽讬 诪讗讬 讚讗拽砖讜 注诇讬讛 诪讝讘讛 讘诇讞讜讚 讜讟驻讬 讛讜讛 注讚讬祝 诇讬讛 诇诪讬诪专 讝讘 讬讜讻讬讞. 讜讬"诇 讚讛讬讗 讙讜驻讛 拽诪讛讚专 诇讛讜 转诇讛 讛讻转讜讘 讛讝讘 讘专讗讬讜转 讜讛讝讘讛 讘讬诪讬诐 讗诇诪讗 诇讗讜 讘讟注诪讗 转诇讬讗 诪讬诇转讗 讗诇讗 讙讝专转 讛讻转讜讘 讛讜讗 讜诇驻讬讻讱 讗讬谉 诇诇诪讜讚 诇讗 诪讝讘 讜诇讗 诪讝讘讛 诇砖讜专 讚讞讬讬讘讛 讛转讜专讛 诪砖讜诐 讚讟讘注讜 诇讛讝讬拽 讜爪专讬讱 砖诪讬专讛. 讻讗谉 谞专讗讛 诇讬. 讛专砖讘"讗 讝"诇.


讛专讬 讛讜讗 讗讜诪专 讜讝讗转 转讛讬讛 讜讻讜'. 讜讗"转 讻诇 砖讻谉 讚讛砖转讗 讗讬讻讗 诇诪讬诪专 转讜讻讬讞 讻讬讜谉 讚诪讬注讟 拽专讗 讘讛讚讬讗. 讜讬"诇 讚讛讻讬 拽讗诪专 讚讛转诐 讙诇讬 拽专讗 讚诇讗 砖讬讬讻讗 讜讻讜' 讗讘诇 讙讘讬 谞讙讬讞讜转 砖诪讞诪转 讛拽讬专讜讘 谞注砖讛 谞讙讞谉 讬讜转专 砖讬讬讱 诇诪讬诪专 拽诇 讜讞讜诪专. 讜注讜讚 诪讚讗讬爪讟专讬讱 讜讝讗转 讗诇诪讗 讗讬 诇讗讜 拽专讗 注讘讚讬谞谉 拽诇 讜讞讜诪专 讗诐 讻谉 讙诇讬 诇讱 讛讬讻讗 讚诇讬讻讗 拽专讗 讚讬讬谞讬谞谉 拽诇 讜讞讜诪专. 讜专"诪 驻讬专砖 讝讗转 讛讝讘讛 讘讬诪讬诐 驻讬专讜砖 讘讬诪讬诐 专爪讜驻讬诐 讻讚诪砖诪注 拽专讗 讬诪讬诐 专讘讬诐 讜讻转讬讘 讜讝讗转 讜讗诐 讻谉 诇讬讻讗 诇诪讬诪专 讝讘讛 转讜讻讬讞 讚讗讬讻讗 诇诪讬驻专讱 诪讛 诇讝讘讛 讚讗讬 讞讝讗讬 砖诇砖讛 讬诪讬诐 砖讗讬谞谉 专爪讜驻讬诐 讗讬谞讛 谞注砖讬转 讝讘讛 讙讚讜诇讛 诪讛 砖讗讬谉 讻谉 讘砖讜专. 讛专讗"砖 讝"诇.


讜讘讙诇讬讜谞讜转 讻转讘讜 讚诇讗 讗诪专讬谞谉 诪讚讗讬爪讟专讬讱 讜讝讗转 讗诇诪讗 讗讬 诇讗讜 拽专讗 注讘讚讬谞谉 拽诇 讜讞讜诪专 讜讻讜'. 讚讗讚专讘讛 讛讗讬 拽专讗 讚讜讝讗转 讙讬诇讛 讚讘注诇诪讗 诇讬讻讗 诇诪讬诪专 讛讗讬 拽诇 讜讞讜诪专 砖诇 拽讬专讜讘 讜专讬讞讜拽. 注讜讚 讻转讘讜 讘转讜住驻讜转 讗驻讬诇讜 讗诐 讬讘讗 讗诇讬讛讜 讜讬讗诪专 讜讚讗讬 诇讗 转专讗讛 注讜讚 讜讻讜'. 讜拽砖讛 讙讘讬 砖讜专 谞诪讬 讛讻讬 讛讜讗 砖讗驻讬诇讜 讬讘讗 讗诇讬讛讜 讜讬讗诪专 诇讗 讬讙讞 注讜讚 讛讜讛 诪讜注讚 讜讗讬谞讜 转诇讜讬 讘住讘专讗 砖诇 拽讬专讜讘 讜专讬讞讜拽. 讜讬砖 诇讜诪专 讚讗讬谞讜 讚讜诪讛 讚讙讘讬 讝讘讛 讚讜拽讗 讗讬谞讜 转诇讜讬 讘诪讜讞讝拽转 专讜讗讛 砖讛专讬 讗讬谞讛 讝讘讛 注讚 砖转专讗讛 砖诇砖讛 讬诪讬诐 专爪讜驻讬谉 讜讗诐 专讗转讛 讘住讬专讜讙讬谉 讗讬谞讛 讝讘讛 讗诐 讻谉 讗驻讬诇讜 砖诇讗 转专讗讛 注讜讚 讛讬讗 讝讘讛 讗讘诇 讙讘讬 砖讜专 讛讚讘专 转诇讜讬 讘诪讛 砖讛讜讗 诪讜讞讝拽 诇讬讙讞 砖讛专讬 谞讙讞 讗驻讬诇讜 讘住讬专讜讙讬谉 讛讜讬 诪讜注讚 讜诇讻讱 讛讝讻讬专讜 讛转讜住驻讜转 讚砖诇砖讛 讬诪讬诐 讛讜讬 讝讘讛 讚讜拽讗 砖诇砖讛 讬诪讬诐 专爪讜驻讬谉. 注"讻 诇砖讜谞讜.


讻转讜讘 讘转讜住驻讜转 讗驻讬诇讜 讬讘讗 讗诇讬讛讜 讜讻讜'. 讜拽砖讛 诇专"讬 讗诐 讬讘讗 讗诇讬讛讜 讜讬讗诪专 砖诇讗 讬讙讞 讬讜转专 谞诪讬 讻诪讜 讻谉 讛讜讬 诪讜注讚. 讜谞专讗讛 诇专"讬 讚讛讻讬 驻讬专讜砖讜 讛专讬 讛讜讗 讗讜诪专 讜讝讗转 驻讬专讜砖 讜讗讬谉 讛讝讘讛 诪讟诪讗讛 讘讬诪讬诐 讗诇讗 讚讜拽讗 专爪讜驻讬谉 讛讗 讗诐 讛讬讛 讘讬谞转讬诐 砖诇讗 专讗转讛 讬讜诐 诇讗 讛讬转讛 讟诪讗讛 讜讗诇讜 砖讜专 讛诪讜注讚 讗驻讬诇讜 诇住讬专讜讙讬谉. 讜讗"转 讗诐 讻谉 诪讛 爪专讬讻讬诐 诇讝讛 讗诐 讬讘讗 讗诇讬讛讜 讜讻讜'. 讜讬"诇 讝讛讜 谞转讬谞转 讛讟注诐 诪砖讜诐 讛讻讬 诇住讬专讜讙讬谉 讗讬谞讛 讝讘讛. 注"讻 诇砖讜谉 转诇诪讬讚讬 讛专"讬 讝"诇.
讜讝讛 诇砖讜谉 转诇诪讬讚 讛专"驻 讝"诇 讛专讬 讛讜讗 讗讜诪专 讜讝讗转. 转讬诪讗 诪讗讬 拽讗诪专 讻诇 砖讻谉 讜讻讜' 讻讬讜谉 讚谞驻拽讗 诇谉 诪拽专讗 讚专讬讞拽讛 讟诪讗讛 拽讬专讘讛 讟讛讜专讛. 讜讬"诇 讚诪注讬拽专讗 拽讗诪专 讛讻讬 讝讘讛 转讜讻讬讞 讚讛讗讬 拽诇 讜讞讜诪专 诇讗 谞讬转谉 诇讬讚专砖 讚讗讬 谞讬转谉 诇讬讚专砖 讗诐 讻谉 讙讘讬 讝讘讛 讛讜讛 诇谉 诇诪讬诇祝 讘拽诇 讜讞讜诪专 讚讻讬 谞诪讬 拽讬专讘讛 专讗讬讜转讬讛 讟诪讗讛 讜诇讻讱 拽讗诪专 讛专讬 讛讜讗 讗讜诪专 讜讝讗转 讜讻讜' 讚讙诇讬 拽专讗 讘讛讚讬讗 讚诇讗 注讘讚讬谞谉 拽诇 讜讞讜诪专 讗讘诇 讙讘讬 诪讜注讚 讚诇讬讻讗 拽专讗 注讘讚讬谞谉 拽诇 讜讞讜诪专 讚谞讬转谉 砖驻讬专 诇讬讚专砖 拽诇 讜讞讜诪专 讘讝讛. 注"讻.


讜讚讬诇诪讗 诇诪注讜讟讬 讝讘 诪讬诪讬诐. 驻讬专讜砖 砖讗诐 专讗讛 砖转讬 专讗讬讜转 讘砖诇砖讛 讬诪讬诐 讻讙讜谉 讘讘讬谉 讛砖诪砖讜转 讗讬谞讜 讟诪讗. 转诇诪讬讚 讛专"驻 讝"诇.


讜讚讬诇诪讗 诇诪注讜讟讬 讝讘 诪讬诪讬诐. 讻转讘讜 讘转讜住驻讜转 诇讗 讘注讬 诇诪讬诪专 讗讘诇 诇讗 诇诪注讜讟讬 讝讘讛 诪专讗讬讜转 驻讬专讜砖 讗诇讗 讻讱 讛讜讗 诪拽砖讛 讚讬诪注讟 讝讘 诪讬诪讬诐 讜讝讘讛 诪专讗讬讜转. 讜拽砖讛 讚注诇 讻专讞讱 讚注转 讛诪拽砖讛 砖讗讜诪专 讜讗讬诪讗 诇诪注讜讟讬 讝讘 诪讬诪讬诐 讛讬讬谞讜 砖专讜爪讛 诇讛拽砖讜转 讚讗讻转讬 谞讬诪讗 讝讘讛 转讜讻讬讞 讜讗诐 讛驻讬专讜砖 讛讜讗 讻诪讜 砖诪驻专砖讬诐 讛转讜住驻讜转 讛专讬 讛讜讗 讻诪讜 砖转讬专抓 诪注讬拽专讗 讚讙讝专转 讛讻转讜讘 讛讜讗 讚转诇讛 讗转 讛讝讘 讘专讗讬讜转 讜诇讗 讘讬诪讬诐 讜讛讝讘讛 讘讬诪讬诐 讜诇讗 讘专讗讬讜转 讜诇讬讻讗 诇诪讬诪专 转讜讻讬讞. 讜讬"诇 砖讚注转 讛转讜住驻讜转 砖讛诪转专抓 砖转讬专抓 诪注讬拽专讗 讛专讬 讛讜讗 讗讜诪专 讜讝讗转 转讛讬讛 讟讜诪讗转讜 转诇讛 讛讻转讜讘 讗转 讛讝讘 讘专讗讬讜转 驻讬专讜砖 讜讛讜讗 讛讚讬谉 讘讬诪讬诐 讜讗转 讛讝讘讛 讘讬诪讬诐 讜诇讗 讘专讗讬讜转 讜讻讬讜谉 砖讗讬谞诐 砖讜讬谉 注诇 讻专讞讱 讙讝专转 讛讻转讜讘 讛讜讗 讙讘讬 讝讘讛 讜诇讬讻讗 诇诪讬诪专 转讜讻讬讞 砖讛专讬 讗谞讜 专讜讗讬谉 砖讛讝讘 诪讟诪讗 讘拽讬专讜讘 讜讘专讬讞讜拽 讗诐 讻谉 讙讝专转 讛讻转讜讘 讛讜讗 讚讜拽讗 讙讘讬 讝讘讛 讗讘诇 讛砖转讗 讚驻专讬讱 讜讗讬诪讗 诇诪注讜讟讬 讝讘 谞诪讬 诪讬诪讬诐 讜讝讘 讜讝讘讛 砖讜讬谉 讛谉 砖砖谞讬讛诐 讗讬谞诐 诪讟诪讗讬谉 讘专讗讬讜转 讜讘讬诪讬诐 讗诐 讻谉 讗讬谞讜 讙讝专转 讛讻转讜讘 讙讘讬 讝讘讛 砖诪讟诪讗讛 讘专讬讞讜拽 讜诇讗 讘拽讬专讜讘 诪注转讛 讛讚专讗 拽讜砖讬讬谉 诇讚讜讻转讗 讜谞讬诪讗 讝讘讛 转讜讻讬讞. 讙诇讬讜谉.
讜讻谉 讻转讘 讛专"讬 讝"诇 讜讝"诇 讜讚讬诇诪讗 诇诪注讜讟讬 讝讘 诪讬诪讬诐. 谞专讗讛 诇讬讬砖讘 砖讛讘讬讗 讝讛 讻讗谉 讘砖讘讬诇 专讘讬 诪讗讬专 砖谞专讗讛 诇讜 住讘专讗 专讬讞拽 讞讬讬讘 拽诇 讜讞讜诪专 拽讬专讘 讜讗诪专 注诇 讝讘讛 讛专讬 讛讜讗 讗讜诪专 讜讝讗转 讜注诇 讝讛 驻专讬讱 诪谞讗 诇谉 注讚讬讬谉 讛住讘专讗 谞讬诪讗 诇诪注讜讟讬 讝讘 诪讬诪讬诐 谞诪讬 讜讗诐 讻谉 讝讘讛 转讜讻讬讞 砖驻讬专 拽讗诪专讜 诇讬讛 讜诇讗 讬讜讻诇 诇讛砖讬讘 讛专讬 讛讜讗 讗讜诪专 讜讝讗转. 注"讻.
讜讝讛 诇砖讜谉 讛专讗"砖 讝"诇 讗讬诪讗 诇诪注讜讟讬 讝讘 诪讬诪讬诐 诇讗 讘注讬 诇诪讬诪专 讗讘诇 讝讘讛 诪专讗讬讜转 诇讗 讚讗诐 讻谉 诇砖转讜拽 拽专讗 诪讝讗转 讚诪讛讬讻讗 转讬转讬 诇谉 诇诪讬诪专 讚讝讘 讘讬诪讬诐. 讜专讘讬谞讜 转诐 驻讬专砖 讚诇专讘讬 讬讛讜讚讛 驻专讬讱. 讚拽讬讬诪讗 诇谉 诇讻讜诇讬 注诇诪讗 讚讝讘 诪讟诪讗 讘专讗讬讜转 讜讘讬诪讬诐 讜讛砖转讗 驻专讬讱 讗讬诪讗 诇诪注讜讟讬 讝讘 诪讬诪讬诐 讚诇讗 谞讙诪讜专 诪拽诇 讜讞讜诪专 讜诪讛 砖讜专 砖拽讬专讘 谞讙讬讞讜转讬讜 驻讟讜专 专讬讞拽 讞讬讬讘 讝讘 砖拽讬专讘 专讗讬讜转讬讜 讟诪讗 专讬讞拽 诇讗 讻诇 砖讻谉. 讜诇讬讻讗 诇诪讬诪专 讚讛讗 讚专讘讬 讬讛讜讚讛 诪讞讬讬讘 讘专讬讞拽 谞讙讬讞讜转讬讜 讜诇讗 讘拽讬专讘 诪砖讜诐 讚讙诪专 诪讝讘讛 讚讗砖讻讞谉 讚专讬讞讜拽 注讚讬祝 诪拽讬专讜讘 讗讘诇 讗讬 讝讘 讛讜讗 讟诪讗 讘专讗讬讜转 讜诇讗 讘讬诪讬诐 讛讜讬 讗诪讬谞讗 讻诪讜 讘讝讘 讚注诇 讻专讞讱 诇讗讜 诪讛讻讗 讙诪专 讗诇讗 诪住讘专讗 讚讗讬 诪讛讻讗 讙诪专讬谞谉 诇讬讙诪专 诪讛讻讗 诇讙诪专讬 诇讬驻讟专 讘砖诇砖讛 讬诪讬诐 砖讗讬谞谉 专爪讜驻讬谉. 讜注讜讚 讗讚讙诪专 诪讝讘讛 诇讬讙诪专 诪讝讘 诇讞讬讬讘 讘讬谉 讘拽讬专讜讘 讘讬谉 讘专讬讞讜拽. 注"讻. 诪砖诪注 讚住讘讬专讗 诇讬讛 诇讛专讗"砖 讝"诇 讚驻讬专讻讗 讘讗驻讬 谞驻砖讛 讛讬讗 讜讗讬谞讜 讞讜讝专 诇讛拽砖讜转 讝讘讛 转讜讻讬讞. 讜讘讝讛 讬转讜专爪讜 拽讜砖讬讜转 讛讙诇讬讜谉 注诇 讛转讜住驻讜转.


讜讝讛 诇砖讜谉 诪讛专"讬 讻"抓 讝"诇 讛拽砖讛 讛专"诪 诇专讘讬 讬讛讜讚讛 讚讗诪专 讗讬谞讜 谞注砖讛 诪讜注讚 讗诇讗 讘砖诇砖 谞讙讬讞讜转 讘砖诇砖讛 讬诪讬诐 讚讚专讬砖 转诪讜诇 讜讻讜'. 诇诪讛 诇讬 诇诪讬诇祝 诇讝讘 砖诪讟诪讗 讘讬诪讬诐 诪讛讬拽讬砖讗 谞讬诇祝 讘拽诇 讜讞讜诪专 诪砖讜专 讚专讘讬 讬讛讜讚讛 讜诪讛 砖讜专 讚讗讬谞讜 谞注砖讛 诪讜注讚 讘拽讬专讜讘 谞讙讬讞讜转 谞注砖讛 诪讜注讚 讘专讬讞讜拽 讝讘 砖诪讟诪讗 讘拽讬专讜讘 专讗讬讜转 讗讬谞讜 讚讬谉 砖讬讟诪讗 讘专讬讞讜拽. 讜转讬专抓 诪讛专"讬 讚讙讘讬 砖讜专 砖讗谞讬 讚讙诇讬 拽专讗 诪讗转诪讜诇 讜讻讜' 讚讗讬谞讜 谞注砖讛 诪讜注讚 讗诇讗 讘砖诇砖 谞讙讬讞讜转 讘砖诇砖讛 讬诪讬诐 讜讻谉 诪讚拽讗诪专 讙讘讬 讝讘 讜讝讗转. 注"讻.


讜讝讛 诇砖讜谉 讙诇讬讜谉 讚讬诇诪讗 诇诪注讜讟讬 讝讘 诪讬诪讬诐. 诇讗 讘注讬 诇诪讬诪专 讗讘诇 诇讗 诇诪注讜讟讬 讝讘讛 讘专讗讬讜转 讗诇讗 讝讘 谞诪讬 诪讬诪讬诐 拽讗诪专 讜诇诪注讜讟讬 诇讗讜 讚讜拽讗 讚诪讛讬 转讬转讬 讚诪讝讘讛 诇讗 诪爪讬谞谉 诇诪讬诇祝 讘诪讛 诪爪讬谞讜 讗讜 讘拽诇 讜讞讜诪专 诇讗讞专 砖诪讬注讟 讝讘讛 诪专讗讬讜转 讚讗讬讻讗 诇诪讬驻专讱 诪讛 诇讝讘讛 砖讻谉 诪讟诪讗讛 讘驻谞讬诐 讻讘讞讜抓 讜砖讗专 讚讘专讬诐 砖讬砖 讘讝讘讛 诪讛 砖讗讬谉 讘讝讘 讗诇讗 讻诇讜诪专 诪谞讗 诇谉 讚讝讘 讘讬诪讬诐 诪讟诪讗. 注"讻. 讜讛拽砖讜 讛讗讞专讜谞讬诐 注诇 诪讛 砖讗诪专 讚讗讬讻讗 诇诪讬驻专讱 诪讛 诇讝讘讛 砖讻谉 诪讟诪讗讛 讘驻谞讬诐 讜讻讜' 讜谞注砖讛 拽诇 讜讞讜诪专 诪诪拽讜诪讜转 讜诪讛 讘诪拽讜诐 砖讛专讗讬讜转 讟讛讜专讜转 讛讬诪讬诐 讟诪讗讬诐 诪拽讜诐 砖讛专讗讬讜转 讟诪讗讜转 讗讬谞讜 讚讬谉 砖讬讛讬讜 讛讬诪讬诐 讟诪讗讬诐 讜讗讝 诇讬讻讗 诇诪讬驻专讱 讚注诇 拽诇 讜讞讜诪专 砖诇 诪拽讜诪讜转 诇讬讻讗 诇诪讬驻专讱 砖讜诐 驻讬专讻讗. 讜讬"诇 讚谞讛讬 讚驻讬专讻讗 诇讗 驻专讻讬谞谉 诪讻诇 诪拽讜诐 转讜讻讬讞 注讘讚讬谞谉 讜谞讬诪讗 讟讜诪讗讛 砖讘驻谞讬诐 转讜讻讬讞 讚讘诪拽讜诐 砖诪讟诪讗讛 讘讬诪讬诐 讚讬谉 讛讜讗 砖转讟诪讗 讘讬诪讬诐 砖讛专讬 诪讟诪讗讛 讘驻谞讬诐 讻讘讞讜抓 转讗诪专 讘诪拽讜诐 砖诪讟诪讗 讘专讗讬讜转 砖讗讬谉 讟诪讗 讗诇讗 讘讞讜抓. 讗讘诇 拽砖讛 注诇 转讜讻讬讞 讝讛 讚讘诪拽讜诐 砖讟诪讗 讘专讗讬讜转 讚讬谉 讛讜讗 砖诇讗 讬讟诪讗 讘讬诪讬诐 讚讻砖专讜讗讛 讘驻谞讬诐 讛讜讗 讟讛讜专 讙诪讜专 转讗诪专 讘诪拽讜诐 砖诪讟诪讗讛 讘讬诪讬诐 讚讻砖专讜讗讛 砖诇砖 专讗讬讜转 讘讬讜诐 讗讞讚 讗讬谞讛 讟讛讜专讛 讙诪讜专讛 讗诇讗 讟讛讜专讛 诪讟讜诪讗转 砖讘注讛 讜讟诪讗讛 讟讜诪讗转 注专讘. 讜爪专讬讱 注讬讜谉. 转诇诪讬讚讬 讛专"讬 讝"诇.
讜讛专"砖 驻讬专砖 讚专讱 讗讞专转 讘讛讗讬 驻讬专讻讗 讚讙诪专讗 讜讝"诇 讗讬诪讗 诇诪注讜讟讬 讝讘 诪讬诪讬诐 驻讬专讜砖 (讗讬诪讗 诇诪注讜讟讬 讝讘 诪讬诪讬诐) 讚讗讬 诇讗 讻转讬讘 讜讝讗转 讛讜讛 讗诪讬谞讗 讚谞拽讘讛 诪讟诪讗讛 讘专讗讬讜转 诪拽诇 讜讞讜诪专 讚专讬讞拽讛 讟诪讗讛 讻诇 砖讻谉 拽讬专讘讛 讜讝讘 诪诪讬诇讗 诪讟诪讗 讘专讗讬讜转 讘讬谉 讘拽讬专讜讘 讘讬谉 讘专讬讞讜拽 讚诪拽专讗 诪诇讗 讚讘专 讛讻转讜讘 讗诐 专讗讛 砖诇砖 专讗讬讜转 讗驻讬诇讜 讘讬诪讬诐 砖讗讬谞谉 专爪讜驻讬谉 讗讜 专爪讜驻讬谉 讻诇 讝诪谉 砖诇讗 谞讟讛专 诇讟讘讜诇 讬讛讗 讟注讜谉 住驻讬专转 谞拽讬讬诐 讜讛讘讗转 拽专讘谉. 讜诇讬讻讗 诇诪讬诪专 讚讗诐 讻谉 讗诪讗讬 驻诇讙讬谞讛讜 诇诪讻转讘 讬诪讬诐 讘谞拽讘讛 讜专讗讬讜转 讘讝讻专 讚讬砖 诇讜诪专 诇讗讜专讜讬讬 讚谞拽讘讛 讘注讬讗 讬诪讬诐 专爪讜驻讬谉 讜讛砖转讗 讚讻转讬讘 讜讝讗转 讚诪砖诪注 讚讟讜诪讗讛 讛讻转讜讘讛 讘驻住讜拽 讝讛 诇讗 谞讛讙讗 讘讝讘讛 诪诪讬诇讗 讚讟讜诪讗转 讬诪讬诐 诇讗 谞讛讙讗 讘讝讻专 诪讚谞讛讙讗 讘谞拽讘讛. 注"讻.


注讜讚 讻转讘讜 讘转讜住驻讜转 讗讬 谞诪讬 讗讛讬拽砖讗 住诪讱 讛诪拽砖讛 讜讻讜'. 讜拽砖讛 讗诐 讻谉 诪讛 爪专讬讱 讜讝讗转 注诇 讻专讞讬讛 谞诪注讟 讝讘讛 诪专讗讬讜转 讚讗诐 诇讗 讻谉 诇砖转讜拽 诪专讗讬讜转 讙讘讬 讝讘 讜谞讬诇祝 讘讛讬拽砖讗 讛讻诇 诪讝讘讛. 讜讬砖 诇讜诪专 诪讻讞 诪讚讗讬爪讟专讬讱 讛讬讬转讬 诪诪注讟 讚讜拽讗 讬诪讬诐 讙讘讬 讝讘 讗讘诇 注诇 诪讛 专讗讬转 拽砖讛. 讜谞专讗讛 诇转专抓 讗诐 诇讗 讛讬讛 讻转讜讘 讘诪拽讜诐 讗讞专 专讗讬讜转 诇讗 讛讬讬转讬 谞讜转谉 诇讜 讟讜诪讗讛 讞讚砖讛. 转诇诪讬讚讬 讛专"讬 讝"诇. 讜讻谉 讻转讜讘 讘砖讬讟讛 讬砖 诇讛拽砖讜转 诪讛 爪专讬讱 讜讝讗转 谞讬诪讗 注诇 讻专讞讱 讘讗 诇诪注讜讟讬 讻讬讜谉 讚讘讞讚 诪拽讜诐 讬诪讬诐 讜讘讞讚 专讗讬讜转 讚讗讬 砖谞讬讛诐 砖讜讬谉 讘讛讬拽砖讗 诇讻转讜讘 讘讞讚 诪拽讜诐 讬诪讬诐 讙讘讬 讝讘讛 讜诇讗 诇讻转讜讘 讙讘讬 讝讘 砖讜诐 讚讘专 讜诪诪讬诇讗 讛讬讬转讬 讗讜诪专 拽讬专讜讘 诪讻诇 砖讻谉 讜讝讘 讛专讬 讗讬转拽砖. 讬砖 诇讜诪专 砖诪讗 诇讗 讗讬转拽砖 讗诐 诇讗 砖谞讻转讘 讘讜 讟讜诪讗讛 讻讘专. 讜注讜讚 讬砖 诇讜诪专 拽讬专讜讘 诇讗 讛讬讬转讬 诇讜诪讚 诪讻诇 砖讻谉 讚诇讗 讙诪专讬谞谉 讟讜诪讗讛 讞讚砖讛 讗诐 诇讗 砖讛讬讬转讬 诪讜爪讗 讘讜 讘诪拽讜诐 讗讞专. 注"讻.


讜诪讛 专讗讬转. 诇专讘讜转 讝讻专 诇讬诪讬诐 诪讛讬拽砖讗 讜诇诪注讜讟讬 谞拽讘讛 讗讬诪讗 讗讬驻讻讗 诇诪注讜讟讬 讝讻专 诪讬诪讬诐 诪讝讗转 讜诇专讘讜转 谞拽讘讛 诪讛讬拽砖讗. 讜讛拽砖讛 讛"专 讬讜住祝 讚拽诇住讜谉 讛讬讻讬 转讬住拽 讗讚注转讬谉 诇诪讬诪专 讛讻讬 讚讗诐 讻谉 诇砖转讜拽 专讞诪谞讗 诪讜讝讗转 讜讛讬拽讬砖讗 讜讗谞讗 讬讚注谞讗 讚讝讘讛 诪讟诪讗讛 讘专讗讬讬讛 诪拽诇 讜讞讜诪专 讚专讬讞拽讛 讜讝讘 谞诪讬 诪讛讬讻讗 转讬转讬 讚诪讟诪讗 讘讬诪讬诐 讚讚讜拽讗 拽讬专讘 讟诪讗 讜诇讗 专讬讞拽. 讜转讬专抓 诪讛专"讬 讚诇讗 诪爪讬谞谉 诇诪讬诪专 诇讗 诇讻转讜讘 诇讗 讛讬拽讬砖讗 讜诇讗 讝讗转 讚讛讗 讗讬爪讟专讬讱 讛讬拽讬砖讗 讘驻专拽 讚诐 谞讬讚讛 诇讛拽讬砖 诪注讬谞讜 砖诇 讝讘 诇讝讘讛 讜讗讬爪讟专讬讱 诪讬注讜讟讗 讚诇讗 谞拽讬砖 诇讙诪专讬. 诪讛专"讬 讻"抓.


讜讝讛 诇砖讜谉 讙诇讬讜谉 讛讗 诪讬注讟 专讞诪谞讗 讜讝讗转. 驻讬专讜砖 讜注诇 讻专讞讱 讞讚 诪讬谞讬讬讛讜 诪诪讜注讟 讗讜 讝讘讛 诪专讗讬讜转 讗讜 讝讘 诪讬诪讬诐. 讜讗"转 诇砖转讜拽 诪讝讗转 讜讗谞讗 讬讚注谞讗 讚注诇 讻讜专讞讬谉 讞讚 诪讬谞讬讬讛讜 诪诪讜注讟 诪讚讗讬爪讟专讬讱 诇诪讻转讘 专讗讬讜转 讙讘讬 讝讘 讚讗诐 转专爪讛 诇讜诪专 讚砖谞讬讛诐 诪讟诪讗讬谉 讘专讗讬讜转 讜讘讬诪讬诐 诇砖转讜拽 诪专讗讬讜转 讚讻转讬讘 讙讘讬 讝讘 讜讬诇驻讬谞谉 讝讘 砖诪讟诪讗 讘讬诪讬诐 诪诪讛 诪爪讬谞讜 讘讝讘讛 讜砖谞讬讛诐 诪讟诪讗讬谉 讘专讗讬讜转 诪拽诇 讜讞讜诪专 讜诪讚讗讬爪讟专讬讱 诇诪讻转讘 专讗讬讜转 讙讘讬 讝讘 砖诪注 诪讬谞讛 讚讞讚 诪讬谞讬讬讛讜 诪诪讜注讟 讜讗诐 讻谉 诇砖转讜拽 诪讝讗转. 讜讬"诇 讚讗讬 诇讗 讻转讘 讜讝讗转 诪讚讗讬爪讟专讬讱 诇诪讻转讘 专讗讬讜转 讙讘讬 讝讘 讛讜讛 诪诪注讟谞讗 讝讘 诪讬诪讬诐 讚讛讜讛 讗诪讬谞讗 拽讗讬 讘讝讘 诪诪注讟 讝讘 讗讘诇 讛砖转讗 讚讻转讬讘 讜讝讗转 讙讘讬 专讗讬讜转 讗讬转 诇谉 诇诪注讜讟讬 讝讘讛 诪专讗讬讜转 讻讚诪住拽讬谞谉 拽讗讬 讘专讗讬讜转 诪诪注讟 专讗讬讜转. 注"讻.


讜诪讛 专讗讬转. 驻讬专讜砖 讜谞讬诪讗 讗讬驻讻讗 砖讛讝讘 讬讟诪讗 讘专讗讬讜转 讜诇讗 讘讬诪讬诐 讜讛讝讘讛 转讟诪讗 讘讬诪讬诐 讜讘专讗讬讜转. 讜拽砖讛 讚诇砖转讜拽 诪专讗讬讜转 讚讻转讬讘 讙讘讬 讝讘 讜诪讚讗讬爪讟专讬讱 讝讗转 砖诪注 诪讬谞讛 砖讛讝讘 讗讬谞讜 诪讟诪讗 讘讬诪讬诐 讚讗讬 诇讗 讻转讬讘 讝讗转 讜诇讗 专讗讬讜转 讙讘讬 讝讘 讛讜讛 讗诪讬谞讗 砖讛讝讘 讬讟诪讗 讘讬谉 讘讬诪讬诐 讜讘讬谉 讘专讗讬讜转 讚讬诪讬诐 讬诇驻讬谞谉 诪诪讛 诪爪讬谞讜 讘讝讘讛 讜专讗讬讜转 诪讻诇 砖讻谉 讜诪讚讻转讬讘 讝讗转 砖诪注 诪讬谞讛 砖讝讘 讗讬谞讜 诪讟诪讗 讘讬诪讬诐 讜讗诐 讻谉 诇砖转讜拽 诪专讗讬讜转. 讜讬"诇 讚注诇 讻专讞讱 爪专讬讱 诇讛讝讻讬专 讛讻转讜讘 砖专讗讬讜转 讟讜诪讗讜转 讚讗讬 诇讗讜 砖讙讬诇讛 讛讻转讜讘 诇讗 讛讬讬转讬 注讜砖讛 拽诇 讜讞讜诪专 砖诇 专讬讞讜拽 讜拽讬专讜讘 讻诇诇 讛讬诇讻讱 讗讬爪讟专讬讱 诇诪讻转讘 专讗讬讜转. 讙诇讬讜谉.


拽讗讬 讘专讗讬讜转 诪诪注讟 专讗讬讜转. 讛拽砖讜 讘转讜住驻讜转 讗讚专讘讛 拽讗讬 讘讝讘 诪诪注讟 讝讘 讜讻讜'. 讜讛专"讬 讻讛谉 转讬专抓 讚讝讘 讜讝讘讛 砖诐 讗讞讚 讛谉 讜诇讗 砖讬讬讱 诇诪讬诪专 拽讗讬 讘讝讘 诪诪注讟 讝讘 讜诇讗 讝讘讛. 讙诇讬讜谉.


讜讝讛 诇砖讜谉 转诇诪讬讚讬 讛专"驻 讝"诇 诇讬诪讗 拽讗讬 讘讝讘 诪诪注讟 讝讘 讜讻讜'. 讬砖 诇讜诪专 诪砖讜诐 讚讝讘 讜讝讘讛 讛讜讬 讟驻讬 注谞讬谉 讗讞讚 讜驻砖讟讬讛 讚拽专讗 诪砖诪注 讚讜拽讗 讟讜诪讗转讜 讘讝讜讘讜 讜诇讗 讟讜诪讗转讜 讗讞专转. 讜讛"专 讬砖注讬讛 讝"诇 讛注诇讛 讛讚讘专 讘爪专讬讱 注讬讜谉 讜讝"诇 拽讗讬 讘专讗讬讜转 讜讻讜'. 爪专讬讱 注讬讜谉 讚讗讚专讘讛 讗讬诪讗 拽讗讬 讘讝讘 讜讻讜' 讚驻砖讟 讝讛 讚拽专讗 讛讻讬 诪砖诪注 讜讝讗转 转讛讬讛 讟讜诪讗转讜 讘讝讜讘讜 讜诇讗 讗讞专. 注"讻.


讻专讘讬 讬讜住讬 住讘讬专讗 诇讬讛. 转讬诪讗 诇讬诪讗 讛诇讻讛 讻专讘讬 讬讜住讬. 讜讬"诇 讚讗砖诪讜注讬谞谉 讚专讘讬 讬讛讜讚讛 讞讜诇拽 注诇 专讘讬 诪讗讬专 讗驻讬诇讜 讘转诐. 转诇诪讬讚 讛专"驻 讝"诇.


讗讬讘注讬讗 诇讛讜 砖诇砖讛 讬诪讬诐 讚拽转谞讬 诇讬讬注讜讚讬 转讜专讗 讜讻讜'. 讜讛讜讗 讛讚讬谉 讚拽讗 诪讬讘注讬讗 诇讬讛 讗诇讬讘讗 讚诪讗谉 讚讗诪专 砖诇砖 驻注诪讬诐 讗诇讗 诪砖讜诐 讚讗讬驻住拽讗 讛诇讻转讗 讻专"讬 讚讗诪专 砖诇砖讛 讬诪讬诐. 讛专讗讘"讚 讝"诇.


讗讜 诇讬讬注讜讚讬 讙讘专讗. 讗讬谉 诇讜诪专 砖讛讟注诐 讚讘注讬谞谉 砖讬注讘讜专 注诇 讛讛转专讗讛 讚讗诐 讻谉 谞讙讬讞讛 专讗砖讜谞讛 诇讗 转讛讗 诪谉 讛诪谞讬谉 讚讛讗 诇讗 讛讜转专讛 讘讛 讗诇讗 拽讗诪专 专讞诪谞讗 砖讬转专讜讛讜 讘讻诇 驻注诐. 讛专讘 专' 讬砖注讬讛 讝"诇.


讛讗 讚讗诪专 谞驻拽讗 诪讬谞讛 讚讗转讜 转诇转讗 讻转讬 注讚讬诐 讜讻讜'. 诇讗讜 讚讜拽讗 讗诇讗 讗驻讬诇讜 讻转 讗讞转 讗诇讗 诪砖讜诐 讚讘注讬 诇讗转讜讬讬 注诇讛 讘专讬讬转讗 讚砖谞讬诐 讘专讗砖讜谞讛 讜砖谞讬诐 讘砖谞讬讬讛 讜讘' 讜讙' 讚讗讬爪讟专讬讻讗 谞拽讟 谞诪讬 讘讛讗 砖诇砖讛 讻转讬 注讚讬诐. 讛专砖讘"讗 讝"诇.


讛砖转讗 讛讜讗 讚拽诪住讛讚讬 讘讬. 讻转讘讜 讘转讜住驻讜转 转讬诪讗 诇专"讬 讚诪讻诇 诪拽讜诐 拽谞住 诇讗 讛讜讬. 讜拽砖讛 诪讗讬 谞驻拽讗 诪讬谞讛 讜诪讛 讚注转 讛转讜住驻讜转 诇讛拽砖讜转 讻讗谉 讝讗转 讛拽讜砖讬讗 诪讜讚讛 讘讬讛 诪讬驻讟专 讚讘专 驻砖讜讟 讛讜讗 讜注诇 讻专讞讱 讗讬谉 讻讜讜谞转 讛转讜住驻讜转 讗诇讗 注诇 讚讘专 讗讞专. 讜谞专讗讛 砖讻讜讜谞转 讛转讜住驻讜转 讚拽讗讬 注诇 讛讗 讚讗诪专讬谞谉 诇注讬诇 讞讜抓 诪专砖讜转 讛诪讬讜讞讚转 诇诪讝讬拽 讜讗诪专讬谞谉 讛谞讬讞讗 诇诪讗谉 讚讗诪专 驻诇讙讗 谞讝拽讗 诪诪讜谞讗 讗诇讗 诇诪讗谉 讚讗诪专 拽谞住讗 诪讗讬 讗讬讻讗 诇诪讬诪专. 注诇 讻专讞讱 讚诪拽砖讬诐 讛转讜住驻讜转 讜讗讜诪专讬诐 诪讻诇 诪拽讜诐 拽谞住讗 诪讬讛讗 诇讗 讛讜讬 讚讻讬讜谉 讚谞讙讞 砖诇砖 谞讙讬讞讜转 讬爪讗 诪讞讝拽转 砖讬诪讜专 讜讛讜讬 诪诪讜谞讗 讜讗诐 讻谉 诇注讬诇 讗诪讗讬 拽讗诪专 讗诇讗 诇诪讗谉 讚讗诪专 驻诇讙讗 谞讝拽讗 拽谞住讗 讜讻讜' 诇讜拽讬 讻讙讜谉 砖谞讙讞 砖转讬 谞讙讬讞讜转 讚诇讗 讛讜讬 诪讜注讚 诇诪讗谉 讚讗诪专 诇讬讬注讜讚讬 讙讘专讗. 讙诇讬讜谉.
讜讝讛 诇砖讜谉 讛"专 讬砖注讬讛 讝"诇 诪讬诪专 讗诪专 讛砖转讗 讛讜讗 讚拽讗 诪住讛讚讜 讘讬. 转讬诪讗 诇诪讗谉 讚讗诪专 住转诐 砖讜讜专讬诐 讘讞讝拽转 砖讬诪讜专 拽讬讬诪讬 讜诪讛 砖讞讬讬讘讛 转讜专讛 讞爪讬 谞讝拽 拽谞住讗 讛讜讗 注讚 砖诇讬砖讬转 砖注转讛 讗讬谞讛 讘讞讝拽转 砖讬诪讜专 讗诐 讻谉 讻讬 讗诪专 诇讬讛 转诇转讗 讻转讬 注讚讬诐 讘讬讜诐 砖诇讬砖讬 讗诪讗讬 诇讗 诪讬讬注讚 讛专讬 讙诇讜讬 讛讜讗 砖讗讬谞讜 讘讞讝拽转 砖讬诪讜专. 讜讬"诇 砖讻谉 讚专讱 拽谞住讜转 讻诇驻讬 砖拽谞住诐 讛讻转讜讘 讛拽诇 注诇讬讛诐 讘讚讬谞讬讛诐 讻讙讜谉 砖诇砖讬诐 砖诇 注讘讚 砖拽谞住讜 讛讻转讜讘 诇砖诇诐 砖诇砖讬诐 讗驻讬诇讜 讗讬谞讜 砖讜讛 讗诇讗 住诇注 讜讻谞讙讚讜 讛拽诇 讚讗驻讬诇讜 砖讜讛 诪讗讛 讗讬谞讜 诪砖诇诐 讗诇讗 砖诇砖讬诐 讛讻讗 谞诪讬 讛拽诇 讘讜 讚讗讬谞讜 诪讜注讚 注讚 砖讬注讬讚讜 讘讜 讘讻诇 驻注诐 讚讗讬谉 诇讞讬讬讘讜 讗诇讗 诪讛 砖讻转讜讘 讘讜. 注"讻.


讛讜讗 驻讟讜专 讜讛谉 驻讟讜专讬谉. 驻讬专讜砖 讘讗讜 砖诇砖 讻讬转讜转 讜讛注讬讚讜 讘讘讬转 讚讬谉 注诇 砖诇砖 谞讙讬讞讜转 讻转 讗讞转 注诇 谞讙讬讞讛 讗讞转 讜讗讞专 谞讙讞 谞讙讬讞讛 专讘讬注讬转 讜讛讜讝诪讜 讻转 专讗砖讜谞讛 讛讜讗 驻讟讜专 讘注诇 讛砖讜专 诪诇砖诇诐 谞讝拽 砖诇诐 讘专讘讬注讬转 讜讛诐 驻讟讜专讬谉 诪讞爪讬 谞讝拽 砖诇 讛注讚讗讜转 讚讗讬谉 讛注讚讬诐 诪讜讝诪讬谉 注讚 砖讬讝讜诪讜 讻讜诇谉 讜砖诇砖转谉 讛讬讜 注讚讜转 讗讞转 诇注谞讬谉 讞讬讜讘 谞讙讬讞讛 专讘讬注讬转 讗讘诇 讜讚讗讬 讞爪讬 谞讝拽 砖讞讬讬讘讬谉 注诇 谞讙讬讞讛 专讗砖讜谞讛 诪砖诇诪讬谉. 转诇诪讬讚 讛专"驻 讝"诇.


讛专讬 讻讗谉 砖诇砖 注讚讬讜转. 讻诇讜诪专 砖讗诐 谞诪爪讗 讘讗讞转 诪谉 讛讻讬转讜转 讗讞讚 拽专讜讘 讗讜 驻住讜诇 讗讬谉 讻诇 讛注讚讜转 讘讟诇讛. 讜讻谉 谞诪讬 诇注谞讬谉 砖诇砖讛 讗讞讬谉 讜讗讞讚 诪爪讟专祝 注诪讛诐 讻注谞讬谉 砖砖谞讬谞讜 讘驻专拽 讞讝拽转 讛讘转讬诐 诇注谞讬谉 讞讝拽讛. 讛专砖讘"讗 讝"诇.
讜讗祝 注诇 驻讬 砖讛谉 拽专讜讘讬谉 讗讬谉 诇讞讜砖 讻诪讜 砖讛讜讗 讘注爪诪讜 讗诐 讛讬讛 诪注讬讚 注诇 砖诇砖 谞讙讬讞讜转 讗祝 注诇 驻讬 砖讛讜讗 拽专讜讘 讗爪诇 注爪诪讜 诇讗 讞讬讬讘 讘诪住讬讬注 讛讗讬 注讚讜转 诇讛讗讬. 转讜住驻讜转 砖讗谞抓.


讛讜讗 驻讟讜专 讜讛谉 驻讟讜专讬诐. 讻诇讜诪专 驻讟讜专讬谉 诪谉 讛诪讜注讚讜转 讗讘诇 转诪讜转 诪砖诇诪讬谉 讚诇讙讘讬 爪讚 转诪讜转 讻诇 讻转 讜讻转 讘驻谞讬 注爪诪讛. 谞诪爪讗转 讻转 砖诇讬砖讬转 讝讜诪诪讜转 讻讜诇谉 讞讬讬讘讬谉 讻诇讜诪专 讗驻讬诇讜 讘诪讜注讚讜转. 讜讗诐 转讗诪专 讗诪讗讬 诪砖诇诪讬谉 讚讗讻转讬 诇讗 谞讙讞 谞讙讬讞讛 专讘讬注讬转 讜讗诐 讻谉 诇讬诪专讜 诪谞讗 讬讚注讬 讚谞讙讞 谞讙讬讞讛 专讘讬注讬转. 讜讬"诇 讻讬讜谉 讚注诇 驻讬 注讚讜转谉 讬爪讗 诪讻诇诇 转诐 讜谞注砖讛 诪讜注讚 诪砖诇诪讬谉 讚讗祝 讛诐 诪砖讜诐 讻讱 讛注讬讚讜讛讜 讚讗讬 诇讗 诇诪讗讬 讗转讜 砖诇砖转谉 注讻砖讬讜 讜诇诪讛 讛诪转讬谞讜 讗诇讗 诇讛注讬讚讜 砖讛讜讗 诪讜注讚 讜诇讞讬讬讘讜 谞讝拽 砖诇诐 诇讻讬 谞讙讞 谞讙讬讞讛 专讘讬注讬转 讜讻讚诪住拽讬 讘讚专诪讝讬 专诪讜讝讬 讗讜 讚讗转讜 专爪讜驻讬谉. 讜诇讗 讚诪讬 诇诪讗讬 讚讗诪专讬谞谉 讘驻专拽 讛谞砖专驻讬谉 讙讘讬 注讚讬 讙谞讬讘讛 讘谞驻砖 砖讛讜讝诪讜 讜注讚讬 讙谞讬讘讛 讗讞专讜谞讛 砖诇 讘谉 住讜专专 讜诪讜专讛 讚驻讟讜专讬诐 诪诪讬转讛 诇讞讝拽讬讛 讜讗祝 注诇 驻讬 砖注诇 驻讬 注讚讜转谉 诪转讞讬讬讘 讚砖讗谞讬 讛转诐 讚诪爪讬 诇诪讬诪专 诇讛诇拽讜转讜 讘讗谞讜 讗讘诇 讛讻讗 注诇 讻专讞讱 诇讗 讘讗讜 讗诇讗 诇讬讬注讜讚讬 讜诇讞讬讬讘讜 谞讝拽 砖诇诐 讘谞讙讬讞讛 专讘讬注讬转 讜诪讻诇 诪拽讜诐 讗讬谞诐 诪砖诇诪讬谉 注讚 砖谞讙讞 谞讙讬讞讛 专讘讬注讬转 讚拽讜讚诐 诇讻谉 诪讛 讬砖诇诪讜 讚讬讻讜诇讬诐 诇讜诪专 讚诪讗讬谉 讗谞讜 讬讜讚注讬诐 讗诐 谞讙讞 谞讙讬讞讛 专讘讬注讬转 讗诐 诇讗 讜讗驻讬诇讜 讬讙讞 讗讬 讝讛 砖讜专 讬讙讞 讙专讜注 讗讜 讞砖讜讘. 讜讘转讜住驻讜转 讗诪专讜 讚注讻砖讬讜 诪砖诇诪讬谉 讻驻讬 驻讞转 讚诪讬讜 砖讗讬谞讜 专讗讜讬 讗诇讗 诇砖讞讬讟讛. 讛专砖讘"讗 讝"诇.
讜讝讛 诇砖讜谉 讛"专 讬砖注讬讛 讝"诇 讻诇诐 讞讬讬讘讬谉. 讜讗讬 拽砖讬讗 注讚讬讬谉 诇讗 讞讬讬讘讜讛讜 讻诇讜诐 讜诇讬诪专讜 诪讬 讬讚注讬谞谉 讚讬谞讙讞 谞讙讬讞讛 专讘讬注讬转. 讜讬"诇 讚诇讗 讚诪讬 讚讛讻讗 诇讗 诪爪讬 诇诪讬诪专 诇讞爪讬 谞讝拽 讘讗谞讜 讻讚讗诪专讬谞谉 讘诪住拽谞讗. 讗讬 谞诪讬 讬砖 诇讜诪专 讚讻讬讜谉 讚注砖讗讜讛讜 诪讜注讚 讜讚讗讬 讛讜讗 砖讬讙讞. 讜专"讬 驻讬专砖 讚讞讬讬讘讬谉 讚拽讗诪专 讛讬讬谞讜 诪讛 砖讛讜讝诇 讛砖讜专 注诇 砖注砖讗讜讛讜 诪讜注讚 讜诇讗讜 讗谞讝拽 砖诇诐 拽讗讬. 注"讻.





诪讛专砖"讗 - 讞讬讚讜砖讬 讛诇讻讜转

讘讚"讛 讜讚诇诪讗 诇诪注讜讟讬 讝讘 讻讜' 讚讗"讻 诇砖转讜拽 诪讜讝讗转 讻讜' 注讻"诇 驻讬' 诇诪注讜讟讬 讝讘 诪讬诪讬诐 诇讗 讗讬爪讟专讬讱 讚诪讛讬讻讬 转讬转讬 诇诪讬诇祝 讬诪讬诐 讚专讞讜拽讬诐 专讗讬讜转讬讜 诪专讗讬讜转讬讜 讛拽专讜讘讬诐 讗讱 讬砖 诇讚拽讚拽 讚讗"讻 诪讗讬 驻专讬讱 讜诪讛 专讗讬转 讛讗 注"讻 诇"诇 讛讻讬 讚讗"讻 诇砖转讜拽 诪讜讝讗转 讜诇砖转讜拽 谞诪讬 诪讛讬拽砖讗 讚讬诪讬诐 讚讝讘 诇讗 讗讬爪讟专讬讱 诇诪注讟 讜专讗讬讜转 讚谞拽讘讛 诇讗 讗讬爪讟专讬讱 诇专讘讜转 讚拽诇 讜讞讜诪专 讛讜讗 诪讬诪讬诐 讚谞拽讘讛 讜讬"诇 讚讗驻砖专 讚讛讬拽砖讗 讗讬爪讟专讬讱 谞诪讬 诇诪讬诇转讗 讗讞专讬转讗 讜讗讬谉 讛讬拽砖 诇诪讞爪讛 讜诪砖讜诐 讛讻讬 讗讬爪讟专讬讱 诇诪注讜讟讬 讚讜讝讗转 诇诪注讟 讝讻专 诪讬诪讬诐 讚诇讗 谞专讘讛讜 诪讛讗讬 讛讬拽砖讗 讜拽"诇:


讘讚"讛 讛专讬 讻讗谉 砖诇砖讛 注讚讬讜转 诇注谞讬谉 讙' 讗讞讬谉 讜讗讞讚 讻讜' 注讻"诇 讘讻讛"讙 讗诪专讬谞谉 讘驻专拽 讞讝拽转 讛讘转讬诐 诇注谞讬谉 注讚讜转 讞讝拽讛 讚讙' 砖谞讬诐 讜拽"拽 讚诇讗 讚诪讬讗 讚讛转诐 谞讬讞讗 讚讗砖转讗 讚诪住讛讬讚 讛讗讬 诇讗 诪住讛讬讚 讛讗讬 讜诇讗 诇讗住讛讜讚讬 诇诪讞讝讬拽 拽讗转讜 讗诇讗 诇诪注专注专 诇讞讬讜讘讬 诇诪讞讝讬拽 驻讬专讜转 讚讻诇 砖转讗 讜砖转讗 讗讘诇 讛讻讗 讚诪住讬拽 讚诪专诪讝讬 专诪讜讝讬 讜诇诪专 讻砖讘讗讜 专爪讜驻讬谉 讜诇诪专 讻砖讗讬谉 诪讻讬专讬谉 讛砖讜专 注"讻 诇讬讬注讜讚讬 转讜专讗 拽讗转讜 讜讗诪讗讬 讬爪讟专驻讜 注讚讜转 砖诇 讛讙' 讗讞讬谉 诪讬讛讜 讛专"谉 讻转讘 诇驻专砖 讙诐 砖诐 砖讛诪讞讝讬拽 讛讘讬讗谉 诇讗住讛讜讚讬 讜讗驻"讛 诪爪讟专驻讬谉 讜讚讜"拽:





诪讛专"诐

讘讙诪' 转"砖 讗讬谉 讛砖讜专 谞注砖讛 诪讜注讚 注讚 砖讬注讬讚讜 讘讜 讘驻谞讬 讘"讚 讜讘驻谞讬 讘注诇讬诐 砖谞讗' 讜讛讜注讚 讘讘注诇讬讜 讜讙讜' 讻爪"诇 讜讻谉 诪砖诪注 诪驻讬专讜砖 专砖"讬:


讘转讜住' 讚"讛 讛专讬 讛讜讗 讗讜诪专 讜讝讗转 讜讗"转 讻"砖 讛砖转讗 讜讻讜'. 讜讬"诇 讚讛"拽 讚讛转诐 讙诇讬 拽专讗 讜讻讜' 谞专讗讛 讚讛诪砖讱 讚讘专讬 讛转讜住' 讻讱 讛诐 讚讛"拽 诇讛讜 专"讗 诇专讘谞谉 讚讗讬谉 砖讜诐 讛讜讻讞讛 诪讝讘讞 讚谞讬诪讗 讚讘专讬讞讜拽 诇讛讜讬 讞讝拽讛 讟驻讬 诪讘拽讬专讜讘 讚诇讗 砖讬讬讻讗 讛转诐 住讘专讗 砖诇 专讬讞讜拽 讜拽讬专讜讘 砖讗讬谉 砖诐 讛讟注诐 转诇讜讬 诪砖讜诐 讚诪讜讞讝拽转 讘讻讱 专讜讗讛 讜讻讜' 讜讻"转 讗"讻 诪讗讬 砖谞讗 讛转诐 专讗讬讜转 诪讬诪讬诐 讗讬谞讜 讗诇讗 讙讝讬专转 讛讻转讜讘 讚讛转诐 讙诇讬 拽专讗 讜拽"诇:


讚"讛 讜讚诇诪讗 诇诪注讜讟讬 讝讘 诪讬诪讬诐 讜诇讗 讘注讬 诇诪讬诪专 讗讘诇 诇讗 讝讘讛 诪专讗讬讜转 讚讗"讻 诇砖转讜拽 诪讝讗转 专"诇 讻讜谞转 讛诪拽砖讛 讚专爪讜谞讜 诇讜诪专 讚谞讬诪讗 讚诇讗 讗转讬 讝讗转 讗诇讗 诇诪注讜讟讬 讝讘 诪讬诪讬诐 诇讞讜讚 讗讘诇 诇讗 讝讘讛 诪专讗讬讜转 讗诇讗 讚讝讘讛 诇讬讟诪讗 讘讬谉 讘讬诪讬诐 讘讬谉 讘专讗讬讜转 讚讗"讻 诇砖转讜拽 诪讝讗转 讚讘诇讗 砖讜诐 诪讬注讜讟讗 谞诪讬 讛讜讬 讛住讘专讗 讛讻讬 讚讘讝讘 讚讻转讬讘 讙讘讬 专讗讬讜转 讛讜讬 讛住讘专讗 讚讜拽讗 专讗讬讜转 讚注讚讬驻讬 诪讬诪讬诐 讗讘诇 讙讘讬 讝讘讛 讚讻转讬讘 讙讘讛 讚讗驻讬诇讜 讘讬诪讬诐 诪讬讟诪讗讛 讻"砖 讘专讗讬讜转 讗诇讗 讻讜讜谞转 讛诪拽砖讛 讛讜讗 诪谞讗 诇讱 讚讝讗转 诇讗 讗转讬讗 讗诇讗 诇诪注讜讟讬 讝讘讛 诪专讗讬讜转 讗讘诇 讝讘 诪讟诪讗 讘讬谉 讘专讗讬讜转 讘讬谉 讘讬诪讬诐 讚诇诪讗 讝讗转 讗转讬 谞诪讬 诇诪注讜讟讬 讝讘 诪讬诪讬诐 讜讛讗 讚拽讗诪专 诇诪注讜讟讬 诇讗讜 讚讜拽讗 讚讘诇讗 砖讜诐 诪讬注讜讟讗 讛讜讬 诪爪讬 诇诪讬驻专讱 诪讛讬讻讬 转讬转讬 诇谉 诇诪讬诪专 讚讝讘 诪讟诪讗 谞诪讬 讘讬诪讬诐 讻讬讜谉 讚诇讗 讻转讬讘 讙讘讬讛 讗诇讗 专讗讬讜转 讗诇讗 砖诇驻讬 讝讛 讬拽砖讛 诇谉 诇诪讛 驻专讬讱 讛诪拽砖讛 拽讜砖讬讗 讝讜 讛砖转讗 讘诇讗 讘专讬讬转讗 讝讜 讚讙诇讬 诇谉 讛讗讬 诪讬注讜讟讗 讚讝讗转 讛讬讻讬 讛讜讛 住"诇 讗讬 讛讜讛 住"诇 讚讝讘 诪讟诪讗 讘专讗讬讜转 讜讘讬诪讬诐 诪驻谞讬 诪讛 诇讗 拽砖讬讗 诪讛讬讻讬 转讬转讬 讻诪讜 讚驻专讬讱 讛砖转讗 讜讗讬 讛讜讛 住"诇 讚讗讬谉 讛讻讬 谞诪讬 讚诇讗 诪讟诪讗 讝讘 讻讬 讗诐 讘专讗讬讜转 讗"讻 诪讗讬 驻专讬讱 谞诪讬 讛砖转讗 讚诇诪讗 讛讘专讬讬转讗 谞诪讬 住讘讬专讗 诇讬讛 讛讻讬 讜讬砖 诇讜诪专 讚注"讻 讛讗讬 住转诪讗 讚讙诪专讗 拽讗 驻讚讬讱 诇讛 讗讘专讬讬转讗 讚诇注讬诇 讜讘诇讗 讘专讬讬转讗 讝讜 讛讜讛 住"诇 讚讘讬谉 讘讝讘 讜讘讬谉 讘讝讘讛 诪讟诪讗讜 讘讬谉 讘专讗讬讜转 讘讬谉 讘讬诪讬诐 讚诇讗 讛讜讛 住诇拽讗 讗讚注转讬讛 讻诇诇 诇讞诇拽 讘讬谉 专讬讞拽 诇拽讬专讘 讜讘讬谉 专讗讬讜转 诇讬诪讬诐 讜诇讻讱 诇讗 讛讬讛 爪专讬讱 拽专讗 诇讬诪讬诐 讘讝讘 讗讘诇 讛砖转讗 诪拽砖讛 砖驻讬专 讜拽"诇:


讘讗"讚 讗讬 谞诪讬 讛诪拽砖讛 住诪讱 讗讛讬拽砖讗 讜讻讜' 讜讘拽讜砖讬讗 讝讜 讚驻专讬讱 讜讚诇诪讗 诇诪注讜讟讬 讝讘 诪讬诪讬诐 专"诇 诪讛 专讗讬转 讚诪讜拽诪转 讝讗转 诇诪注讜讟讬 讝讘讛 诪专讗讬讜转 讜讛讬拽砖讗 讗转讬 诇专讘讜转 讝讘 诪讬诪讬诐 讗讬诪讗 讗讬驻讻讗 讚讝讗转 讗转讬 诇诪注讜讟讬 讝讘 诪讬诪讬诐 讗诇讗 砖讬砖 诇讛拽砖讜转 诇驻讬 住讘专转 讛转讜住' 讚诇注讬诇 诪讗讬 驻专讬讱 谞讬诪讗 讗讬驻讻讗 讗"讻 转拽砖讛 诇讱 诇砖转讜拽 拽专讗 诪讛讬拽砖讗 讜诪讝讗转 讜诪诪讬诇讗 讛讜讛 讛讻讬 讜讬"诇 讚讛讬拽砖讗 讗讬爪讟专讬讱 诇讻诪讛 讚讘专讬诐 讝讜诇转 讝讛 讗诇讗 讚讛讜讛 诪讜拽诪讬谞谉 诇讬讛 讙"讻 诇讬诪讬诐 诇讻讱 讗讬爪讟专讬讱 讜讝讗转 讜讻谉 诪爪讗转讬 讘讙诇讬讜谉 转讜住' 讬砖谞讬诐:


讚"讛 讛砖转讗 讛讜讗 讚拽讗 诪住讛讚讬 讘讬讛 转讬诪讛 诇专"讬 讚诪"诪 拽谞住 诇讗 讛讜讛 讜讻讜'. 讬砖 诇讚拽讚拽 诪讛 讻讜谞转 讛转讜住' 讘拽讜砖讬讗 讝讜 讜诪讛 转讬诪讛 讛讬讗 讝讜 讗诐 诇讗 讬讛讬讛 拽谞住 诪讛 讘讻讱 讜讬砖 诇讬讬砖讘 讚讛讻讬 诪拽砖讜 诪讗讬 讗讬讘注讬讗 诇讛讜 转驻砖讜讟 讚诇讬注讜讚讬 转讜专讗 讚讗讬 诇讬注讜讚讬 讙讘专讗 讜诇讗 诪砖诇诐 讻讬 讗诐 驻诇讙讗 讛讗 诪"诪 拽谞住 诇讗 讛讜讛 讜讻讜' 讜诇诪"讚 驻诇讙讗 谞讝拽讗 拽谞住讗 诪砖诪注 诇注讬诇 讚诇讗 讗砖讻讞谉 讞"谞 讚讛讜讬 诪诪讜谞讗 讻讬 讗诐 讘讞爪讬 谞讝拽 爪专讜专讜转. 讜讗讬 讗讬转讗 讚诇讬注讜讚讬 讙讘专讗 讛讗 讗砖讻讞谉 驻诇讙讗 谞讝拽讗 讚讛讜讬 诪诪讜谞讗 讗驻讬诇讜 讘拽专谉 讻讙讜谉 讚讗转讜 转诇转讗 讻讬转讬 讘讞讚 讬讜诪讗 讚诪砖诇诐 讞"谞 讜讛讜讬 诪诪讜谉 讜拽"诇:





讞讻诪转 砖诇诪讛

讙诪' 诪讗谉 驻讟讜专 驻讟讜专 诪砖住讛 讜讞讬讬讘 讻讜' 讻爪"诇:


专砖"讬 讘讚"讛 讜讟谞驻讛 讻讜' 讜讘诇注"讝 讜讜诇讬讟"专 讻爪"诇:


讘讚"讛 讗转讜 诇谞讙讬讞讛 讻讜' 讗讘诇 讗砖诇讬砖讬转 驻诇讙讗 讻讜' 讻爪"诇:


专砖"讬 讘讚"讛 讛砖转讗 讛讜讗 讚诪住讛讚讜 讘讬 讻诇 讻讜' 讻爪"诇 讜讻谉 讘转讜住驻讜转:





诪讛专"诐 砖讬祝

讘转讜住' 讘讚"讛 讜讚诇诪讗 诇诪注讜讟讬 讻讜' 讚讗诐 讻谉 诇砖转讜拽 诪讜讝讗转 讻讜'. 讗讘诇 讗讬 诪诪注讟 讝讘讛 诪专讗讬讜转 讗爪讟专讬讱 诪讬注讜讟 诇讝讘 诪讬诪讬诐 讚诇讗 转讬诪讗 诪讛 专讗讬讜转 砖讟讛讜专讬谉 讘讝讘讛 讚讗讬诪注讟 诪讜讝讗转 讟诪讗讬谉 讘讝讘 讬诪讬诐 砖讟诪讗讬谉 讘讝讘讛 讗讬谞讜 讚讬谉 砖诪讟诪讗 讘讝讘 诇讛讻讬 诪拽砖讛 讗讬诪讗 诇诪注讜讟讬 谞诪讬 讝讘 诪讬诪讬诐 讜讚讜"拽:





专砖"砖

转讚"讛 讜诇讗 讬砖诪专谞讜 (讘住讜驻讜). 讚诇诪"诇 诇讞讬讜讘讬 驻"谞 拽讗转讬谞谉 讗讬 谞诪讬 讗讬谉 讞讬讬讘讬谉 讻讜'. 讻爪"诇:



转讚"讛 讛砖转讗. 注讬' 诪讛专"诐 讜诇讬 拽砖讛 讻讬讜谉 讚注"讬 讙' 谞讙讬讞讜转 讬爪讗 诪讞讝拽转 砖诪讜专 讗"讻 诇讬讛讜讬 讻专讙诇 诇砖诇诐 谞"砖 讘诇讗 讛转专讗讛 讻诇诇 专拽 讚爪专讬讱 诇讗讚讜注讬' 讘驻谞讬 讘"讚 驻注诐 讗讞转 砖砖讜专讜 专讙讬诇 讘谞讙讬讞讛 讜讗驻砖专 讚讘专讛"讬 讘讗诪转 诪砖诇诐 谞"砖 讻专讙诇 专拽 讚讘专讛"专 讗"讞 谞"砖 讻砖讜专 讛诪讜注讚 讗诇讗 讞"谞 讻转诐 讜爪"注 讘讝讛:



讘住讛"讚 讚讗驻讬' 讛注讘讚 砖讜讛 砖诇砖讬诐 讻讜' 讛讜讬 拽谞住 讜讗讬 诪讜讚讛 讘讬' 诪讬驻讟专. 注讬' (诇拽诪谉 诪讙) 讚讗讬谞讜 诪砖诇诐 讗驻讬诇讜 讚诪讬诐 注"驻 注爪诪讜 诇专讘讛 讜讛讜讛 诇讛讜 诇诪讬诪专 诇注谞讬谉 砖诇讗 讘讻讜讜谞讛 注"驻 注讚讬诐 讚诪砖诇诐 讚诪讬诐 讗诇讬讘讬讛 注"砖 讘住讜讙讬讗 讜讬"诇 诪砖讜诐 讚讗讬 讛讜讛 讚诪讬诐 讗"讻 讛"诇 讻诪讜 讻讜驻专 讘讘"讞 讜讛讜讬 讞讬讬讘 讘讗转讜 住讛讚讬 讚拽讟诇 讜诇讗 讬讚注讬 讗讬 转诐 讛讜讛 讻讜' 讜讛讜讗 讛讜讚讛 讚诪讜注讚 讛讜讗 讘转讜专转 讻讜驻专 讜诇讻谉 讛讬讛 讙"讻 讞讬讬讘 讘转讜专转 讚诪讬诐 注"驻 注爪诪讜 讛讬讻讗 讚诇讬讻讗 注讚讬诐 讻诇诇 讜注讬"诇 讚讻讜讜谞转诐 讗诇讬讘讗 讚专讬讜"讞 讚诪砖诇诐 讻讜驻专 砖诇讗 讘讻讜讜谞讛 讜讛"讛 讚诪砖诇诐 讻讜驻专 注驻"注 讜诇讚讬讚讬讛 讗讬讻讗 诇诪讬诪专 讚讘注讘讚 谞诪讬 诪砖诇诐 讚诪讬诐 注驻"注 注诪砖"讻 讘住讜讙讬讗 讚砖诐 讗讘诇 讝讛 转讬诪讛 讻讬讜谉 讚诪砖诇诐 诇讚诪讬诐 注驻"注 讜讗诐 讛讬讛 砖讜讛 驻讞讜转 诪砖诇砖讬诐 诪砖诇诐 讚诪讬讜 讻诪讜 砖讛讜讗 砖讜讛 讜诪讚讜注 诇讗 讬砖诇诐 砖诇砖讬诐 讗诐 讛讬讛 砖讜讛 诇' 讜讬"诇 讚讻讜讜谞转诐 讚诪讬驻讟专 诪转讜专转 拽谞住 讗讘诇 诪砖讜诐 讚诪讬诐 讞讬讬讘 讜谞"诪 砖讬讻讜诇 诇诪讞讜诇 注"砖 讘转讚"讛 诪讗讬 诇讗讜:



讙诪专讗 讛专讬 讻讗谉 讘' 注讚讬讜转. 驻讬' 谞砖讗专 注讜讚 讘' 注讚讬讜转 讛讬讬谞讜 注诇 讛砖谞讬转 讜注诇 讛砖诇讬砖讬转 诇砖诇诐 注诇讬讛谉 讞"谞:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗讬诪讗 诇诪注讜讟讬 讝讘 诪讬诪讬诐. 注讬讬谉 转砖讜讘转 专砖讚"诐 讞诇拽 讬"讚 住讬诪谉 专诇讜 讜转砖讜讘转 讛专"诪 讗诇砖拽专 住讬诪谉 注讜:


转讜住' 讚"讛 [讘讚祝 讻讙 注"讘] 讜诇讗 讬砖诪专谞讜 讻讜' 讜注讚讬讬谉 砖诇讜 讛讜讗. 注讬讬谉 讝讘讞讬诐 讚祝 注讗 注"讗 转讜住' 讚"讛 讗驻讬':


讘讗"讚 砖诇讜 讛讜讗 注讚 诇讗讞专 住拽讬诇讛. 注讬' 讬砖"砖 讚诪讻讬诇转讬谉 [驻专拽 讘] 住讬诪谉 讻"讙 讘住讛"讚:





驻谞讬 讬讛讜砖注

讘讗"讚 讛谞"诇 讜拽砖讛 讚讗诪专讬谞谉 诇拽诪谉 讜讻讬 诪讗讞专 讚诪转诐 拽讟诇讬谞谉 诇讬讛 诪讜注讚 讛讬讻讬 诪砖讻讞转 诇讛 讜讻讜' 诇驻讬 诪讛 砖驻讬专砖转讬 讗驻讬诇讜 讗讬 转讜专讗 谞诪讬 诇讗 讗"砖 注讻"诇. 驻讬' 讚讗驻讬诇讜 讗诪专讬谞谉 诇讬讬注讜讚讬 转讜专讗 诇讗 讬讻讜诇 诇讘讜讗 诇注讜诇诐 诇讬讚讬 谞讙讬讞讛 讚' 讻讬讜谉 讚谞注砖讛 诪讜注讚 讘驻谞讬 讘"讚 讘谞讙讬讞讛 讙' 拽讟诇讬谞谉 诇讬讛 诪讬讚 讜讗讬谉 诇讜诪专 讚讗讬讬专讬 砖讛讜讝诪讜 讙"讻 注讬讚讬 谞讙讬讞讛 讙' 讜讘砖注转 谞讙讬讞讛 讚' 讛讜讝诪讜 讻诇 讛讝讜诪诪讬谉 讚讗"讻 讜讗"诇 讛讚专讗 拽讜砖讬讗 诇讚讜讻转讗 砖讛专讬 诇讗 谞注砖讛 诪讜注讚 讜诇讗 讞讬讬讘 讘谞讙讬讞讛 讚' 砖讬讻讜诇 诇讜诪专 讛讝讜诪诪讬谉 讛讟注讜谞讬 讜诇讗 讞砖砖转讬 诇砖讜诪专讜 讻谉 讛讜讗 住讘专转 讛转讜住' 诇驻讬 讛诪讜讘谉 讗讘诇 拽砖讬讗 诇讬 讟讜讘讗 注诇 讚讘专讬讛诐 讚谞专讗讛 诇注谞"讚 讚讗讚专讘讗 诪住讜讙讬讗 讝讜 谞专讗讛 住讬讜注 诇讚讘专讬 转讜住' 专讗砖讜谞讬诐 讚诇讗 诪讞讬讬讘 讘谞讙讬讞讛 讚' 讗讗"讻 谞注砖讛 诪讜注讚 讘驻谞讬 讘"讚 诪拽讜讚诐 讚讗诇转"讛 转拽砖讬 讛讬讻讬 讗诪专讜 砖诐 讛谞讬讞讗 讗讬 诇讬讬注讜讚讬 转讜专讗 砖驻讬专 讜转讬驻讜拽 诇讬讛 讚诇讬注讜讚讬 转讜专讗 讗"砖 讗驻讬诇讜 讘诇讗 注讬讚讬 讝讜诪诪讬谉 讚诇讗 砖讬讬讱 诇讛拽砖讜转 讻诇诇 诪讜注讚 讛讬讻讬 诪砖讻讞转 诇讛 讚讛讗 诪砖讻讞转 砖驻讬专 讚讗讬讬专讬 讚讗转讬 转诇转讗 讻转讜转 住讛讚讬 讘讞讚 讬讜诪讗 讜讛注讬讚讜 注诇 谞讙讬讞讛 砖诇 讙' 讬诪讬诐 讗"谞 讚讗讬讬转讬 讻转 讗' 注诇 砖诇砖讛 谞讙讬讞讜转 砖诇 讙' 讬诪讬诐 讚诪讛谞讬 诇诪"讚 诇讬讬注讜讚讬 转讜专讗 讗"讜 讚注讬拽专 讛拽讜砖讬讗 讚诪讜注讚 讛讬讻讬 诪砖讻讞转 诇讛 讛讬讗 讘谞讙讬讞讛 讚' 讚讻讬讜谉 讚诇讗 诪讞讬讬讘 讘谞讙讬讞讛 讚' 讗诐 诇讗 砖谞注砖讛 诪讜注讚 讘讘"讚 转讞讬诇讛 讜讗"讻 讛讗 拽讟诇讬谞谉 诇讬讛 转讬讻祝 讻砖谞注砖讛 诪讜注讚 讘讘"讚 讜注"讝 诪砖谞讬 讛转诐 讻讙讜谉 砖讛讜讝诪讜 讜讻讜' 讜讗讬讬专讬 讻讙讜谉 砖讘讗讜 注讬讚讬 砖诇砖讛 谞讙讬讞讜转 讜讗"讻 谞注砖讛 诪讜注讚 讘讘"讚 讜讗讞"讻 讛讜讝诪讜 讜讘谞讙讬讞讛 讚' 讘讗讜 讛讝讜诪诪讬谉 诇讛讝讬诐 讙"讻 注讬讚讬 谞讙讬讞讛 讚' 讜讛讜讝诪讜 讛讝讜诪诪讬谉 注诇 讻诇 讛讛讝诪讜转 讜讗"讻 讗讬讙诇讬 诪诇转讗 诇诪驻专注 讚讛讝诪讛 拽诪讬讬转讗 诇讗讜 诪诇转讗 讛讬讗 讜讛讛注讚讗讛 拽诪讬讬转讗 讘诪拽讜诪讛 注讜诪讚转 讜拽专讬谞谉 讘讬讛 讜讛讜注讚 讘讘注诇讬讜 讻诪讜 砖讬转讘讗专 讜讗"讻 诪讞讬讬讘 砖驻讬专 讗谞讙讬讞讛 讚' 讻讜驻专 讜拽讟诇讬谞谉 诇讬讛 讜注"讝 诪住讬拽 讛转诐 讛谞讬讞讗 讗讬 诇讬讬注讜讚讬 转讜专讗 讗"砖 讻讬讜谉 砖讛讜注讚 讛砖讜专 讘讘"讚 转讞讬诇讛 讗注"讙 砖讛讜讝诪讜 讗讞"讻 拽专讬谞谉 讘讬讛 砖驻讬专 讜讛讜注讚 讘讘注诇讬讜 诇注谞讬谉 讝讛 砖讗诐 讛讜讝诪讜 讛讝讜诪诪讬谉 讛讜讬 诪讜注讚 诇诪驻专注 讜讗讬讬注讚 转讜专讗 讜讗讬 诪砖讜诐 砖讬讻讜诇 诇讜诪专 诇讗 讞砖砖转讬 诇砖讜诪专讜 诇讗 讗讬讻驻转 诇谉 讘讝讛 讚诇诪"讚 讚诇讬讬注讜讚讬 转讜专讗 讘注讬谞谉 讙' 讬诪讬诐 注"讻 砖讗讬谉 讛讟注诐 讘讝讛 诪砖讜诐 砖诪讬专转 讛讘注诇讬诐 讚讛讗 讗"谞 讗讬讬转讬 讙' 讻转讜转 住讛讚讬 讘讞讚 讬讜诪讗 谞诪讬 谞注砖讛 诪讜注讚 讗"讜 砖讻诇 讝讛 讛讜讗 诪讙讝讬专转 讛讻转讜讘 讜讗"讻 诇注谞讬谉 讚讘注讬谞谉 砖讛讜注讚 讘驻谞讬 讘注诇讬诐 讛讜讗 谞诪讬 诪讙讝讬专转 讛讻转讜讘 讜诇讗 诪砖讜诐 砖诪讬专讛 讜诪讻"砖 讚讗"砖 讗诇讬讘讗 讚专讘讗 讚讗诪专 讜诇讗 讬砖诪专谞讜 讗转讬 诇谞讙讬讞讛 讙' 拽讜讚诐 砖谞注砖讛 诪讜注讚 讘讘"讚 讗"讻 讗"讗 诇讜诪专 砖讛讟注诐 讚讘注讬谞谉 讛讜注讚 讘驻谞讬 讘注诇讬诐 讛讜讗 诪砖讜诐 讜诇讗 讬砖诪专谞讜 讚诪讛 讚讛讜讬 讛讜讬 讗"讜 讚讜讛讜注讚 讘讘注诇讬讜 诇讗 拽讗讬 讗讜诇讗 讬砖诪专谞讜 讜讗讬谉 讝讛 谞转讬谞转 讟注诐 讗诇讗 讙讝讬专转 讛讻转讜讘 讛讜讗 讚讘注讬谞谉 讜讛讜注讚 讘讘注诇讬讜 讜讗"讻 讜讚讗讬 讚讘讛讜讝诪讜 讝讜诪诪讬 讝讜诪诪讬谉 讛讜讬 诪讜注讚 讙诪讜专 讗诇讗 诇诪"讚 诇讬注讜讚讬 讙讘专讗 讘注讬谞谉 诪讬诪专 讗诪专 诇讗 讛讜讬 讬讚注谞讗 驻讬' 讚讛讗 诇诪"讚 诇讬讬注讜讚讬 讙讘专讗 讘注讬谞谉 讙' 讬诪讬诐 讛讬讬谞讜 诪砖讜诐 砖讬讚注讜 讛讘注诇讬诐 诇砖诪专讜 讜讗"讻 诪讻"砖 讚讘谞讙讬讞讛 讙' 讘注讬谞谉 砖讬注讬讚讜 讘驻谞讬 讘注诇讬诐 讛讬讬谞讜 诪砖讜诐 砖诪讬专讛 讚讜诇讗 讬砖诪专谞讜 拽讗讬 注诇 讻诇 讙' 谞讙讬讞讜转 讚讘讻讜诇讛讜 讘注讬谞谉 讜讛讜注讚 讘讘注诇讬讜 讗"讻 讛讚专讗 拽讜砖讬讗 诇讚讜讻转讗 讚讻讬讜谉 砖讛讜讝诪讜 讛讝讜诪诪讬谉 诇讗 讛讜讬 诪讜注讚 诇诪驻专注 砖讬讻讜诇 诇讜诪专 诇讗 讞砖砖转讬 诇砖讜诪专讜 讜讚讜"拽:


讘讗"讚 讜讬砖 诇讜诪专 讚诇讻转讞讬诇讛 诇拽讞讜 讛讘注诇讬诐 讜讻讜' 讜诇讗 讛住驻讬拽讜 诇讙诪讜专 讚讬谞讜 注讚 砖谞讙讞 谞讙讬讞讛 讚' 讜讻讜' 注讻"诇. 讙诐 讘讻讗谉 拽砖讛 诪讛 转讬专爪讜 讚诪"诪 转拽砖讛 讗"讛 讗诪讗讬 讗讬爪讟专讬讱 诇讗讜拽诪讬 砖讛讜讝诪讜 讛讝讜诪诪讬谉 讜讗诪讗讬 诇讗 诪讜拽讬 诇诪"讚 诇讬注讜讚讬 转讜专讗 讚讗讬讬专讬 讚讗转讜 注讚讜转 砖诇砖 谞讙讬讞讜转 讘讞讚 讬讜诪讗 讜诇讗 讛住驻讬拽讜 诇讙诪讜专 讛讚讬谉 注讚 砖谞讙讞 谞讙讬讞讛 讚' 讜谞专讗讛 诇讬讬砖讘 讚住讘专转 讛转讜住驻讜转 讛讬讗 讚讛讗 讚诇讗 诪讜拽讬 讘讚讗讬讬转讬 讙' 讻讬转讜转 讘讞讚 讬讜诪讗 讛讬讬谞讜 诪砖讜诐 讚诪诇转讗 讚诇讗 砖讻讬讞讗 讛讬讗 讚讻讬讜谉 讚讗讬讬专讬 讛转诐 砖讛诪讬转 讗讚诐 讘讻诇 讛谞讙讬讞讜转 讗"讻 讗讜专讞讗 讚诪诇转讗 砖注讚讬诐 讘讗讬诐 转讬讻祝 诇讘"讚 讘讗讜转讜 讛讬讜诐 诇讙诪讜专 讚讬谞讜 讜诇住诇拽讜 讻讚讬 诇讛住讬专 讛转拽诇讛 讗诇讗 讚讗讻转讬 诪爪讬 诇讗讜拽诪讬 讘驻砖讬讟讜转 砖讻转 讗讞转 诪注讬讚讛 注诇 讻诇 讛谞讙讬讞讜转 诪讬讛讜 讗驻砖专 讚诇讗 谞讬讞讗 诇讬讛 诇讗讜拽诪讬 讘讛讻讬 驻砖讟讗 讚拽专讗 讚讻转讬讘 讗诐 砖讜专 谞讙讞 讛讜讗 诪转诪讜诇 砖诇砖讜诐 讜讛讜注讚 讘讘注诇讬讜 诪砖诪注 砖讛讜注讚 讘讘注诇讬讜 诪转诪讜诇 砖诇砖讜诐:


讘讗"讚 讜讛讗 讚拽转谞讬 诇拽诪谉 讘讘专讬讬转讗 讜讻讜' 诪"诪 讻讬讜谉 砖诪讬讬注讚讬谉 讗讜转讜 讜诪诪讬诇讗 诪转讞讬讬讘 谞"砖 讘讚' 讜讻讜' 注讻"诇. 讜拽砖讛 讚讛讗 拽讬"诇 讗讬谉 注讚讬诐 谞注砖讬谉 讝讜诪诪讬谉 注讚 砖讬讙诪专 讛讚讬谉 注诇 驻讬讛诐 讜注讜讚 讚讗"讻 砖谞讬诐 砖诪注讬讚讬谉 讘讗讞讚 砖讛讜讗 讙讚讜诇 讜讛讘讬讗 砖转讬 砖注专讜转 讜讻讬 谞讗诪专 砖讗诐 讛讜讝诪讜 讞讬讬讘讬谉 诪讬转讛 砖专爪讜 诇注砖讜转讜 讘专 注讜谞砖讬谉 讜讛"谞 讚讻讜讜转讛 讜讗"诇 讚砖讗谞讬 讛讻讗 讘砖讜专 讛诪讜注讚 砖讛讜讞讝拽 谞讙讞谉 讞砖讘讬谞谉 诇讬讛 讻讗讬诇讜 谞讙讞 讚讛讗 诇讬转讗 砖讛专讬 讛注讚讬诐 讬讜讚注讬谉 砖讛讗诪转 砖讗讬谞讜 谞讙讞谉 讜讗"讻 诇讗 专爪讜 诇讛驻住讬讚讜 讻诇讜诐 讜爪"注:


砖诐 讘讙诪专讗 讗诪专 诇讛诐 讛专讬 讗讜诪专 讜讝讗转 转讛讬讛 讟讜诪讗转讜 讘讝讜讘讜 转诇讛 讛讻转讜讘 讛讝讘 讘专讗讬讜转 讜讝讘讛 讘讬诪讬诐 讜讻讜' 注讚 诪住转讘专讗 拽讗讬 讘专讗讬讜转. 讜谞专讗讛 驻讬专讜砖 讛住讜讙讬讗 讚专"诪 讜专"讬 诇讗 驻诇讬讙讬 讗讬 讬诇驻讬谞谉 拽"讜 讗讜 诇讗 讗诇讗 讘讙讜祝 讛住讘专讗 驻诇讬讙讬 讚专"诪 住讘专 讚讘拽讬专讜讘 讛讝诪谉 讘讬讜诐 讗讞讚 讛讜讬 讬讜转专 讞讝拽讛 诪讘专讬讞讜拽 讛讝诪谉 讜讗"讻 讬砖 讻讗谉 拽"讜 讙诪讜专 讜专"讬 住讜讘专 砖讗讬谉 讻讗谉 拽"讜 讻诇诇 讚谞专讗讬谉 讛讚讘专讬诐 诇讛讬驻讱 讚讻讬讜谉 砖讛讜讞讝拽 讘讙' 讬诪讬诐 讛讜讬 讬讜转专 讞讝拽讛 诪讘讙' 驻注诪讬诐 讘讬讜诐 讗讞讚 讜注"讝 讛讘讬讗 专讗讬讛 诪讝讘讛 讜诇讻讱 讛砖讬讘 诇讜 专"诪 讛专讬 讗讜诪专 讜讝讗转 驻讬' 讚讗讚专讘讛 诪砖诐 专讗讬讛 诇讚讘专讬 砖讬砖 拽"讜 诇讞讬讬讘 讘专讗讬讜转 讘拽讬专讜讘 讛讝诪谉 讬讜转专 诪讘讬诪讬诐 诇讻讱 讗讬爪讟专讬讱 讜讝讗转 诇诪注讜讟讬 诪砖讗"讻 讗诐 谞讗诪专 砖讗讬谉 讻讗谉 拽"讜 讗"讻 讗诪讗讬 讗讬爪讟专讬讱 讜讝讗转 诇诪注讜讟讬 拽讬专讜讘 讛专讗讬讜转 讻讬讜谉 讚讙诇讬 拽专讗 讘讛讚讬讗 讙讘讬 讝讘讛 讬诪讬诐 专讘讬诐 诪砖诪注 诇讛讚讬讗 讚讘讬诪讬诐 转诇讬讗 诪讬诇转讗 讗"讜 讚讗讬爪讟专讬讱 讜讝讗转 诇讗驻讜拽讬 诪拽"讜 讜谞专讗讛 砖诇讝讛 讻讬讜谉 专砖"讬 讘诇砖讜谞讜 讘讚"讛 讛专讬 讛讜讗 讗讜诪专 讜诪砖讜诐 讙讝讬专转 讛讻转讜讘 讛讜讗 讚诇讗 讚专砖讬谞谉 拽"讜 讜讛讬讬谞讜 讻诪讜 砖讻转讘 讚讗讬爪讟专讬讱 拽专讗 诇讗驻讜拽讬 诪拽"讜 讜讘讝讛 谞转讬讬砖讘 拽讜砖讬讜转 讛转讜住驻讜转 讚讜讚讗讬 讗讬谉 讝讛 讛转讜讻讬讞 讻诪讜 讻诇 讛转讜讻讬讞 砖谞讝讻专 讘砖"住 讚讘讻诇 讚讜讻转讗 驻讬' 讛讬讜讻讬讞 讚谞讛讬 砖讛拽"讜 讛讜讗 讗诪转 诪"诪 诪讜讻讞 砖讗讬谉 讝讛 讛讞讜诪专 讙讜专诐 讛讚讬谉 诪砖讗"讻 讻讗谉 讗"讗 诇驻专砖 讻谉 讗诇讗 砖讛讬讜讻讬讞 讘讗 诇注拽讜专 讛拽"讜 诪注讬拽专讗 讜诇讜诪专 砖讗讬谉 讻讗谉 讞讜诪专讗 讻诇诇 讜注"讝 讛砖讬讘 专"诪 砖驻讬专 讻诪"砖:


砖诐 讜讚诇诪讗 诇诪注讜讟讬 讝讘 诪讬诪讬诐. 住讜讘讘 讙"讻 注诇 诪讛 砖讻转讘转讬 讚诪拽砖讛 注诇 讚讘专讬 专"诪 砖讛讘讬讗 专讗讬讛 诪讚讗讬爪讟专讬讱 讜讝讗转 讗诇诪讗 讚讗讬讻讗 拽"讜 讘拽讬专讜讘 讬讜转专 诪讘专讬讞讜拽 注"讝 诪拽砖讬 诪谞讗 诇讱 讛讗 讚诇注讜诇诐 讗讬诪讗 诇谉 砖讗讬谉 讻讗谉 拽"讜 讻诇诇 讜讗讬爪讟专讬讱 讜讝讗转 诇诪注讜讟讬 讝讘 诪讬诪讬诐 砖诇驻讬 讛住讘专讗 讗讚专讘讗 专讬讞讜拽 诪讬拽专讬 讬讜转专 诪讜讞讝拽 诪讘拽讬专讜讘 讜注讜讚 讚拽专讗 住转诪讗 讻转讬讘 讙讘讬 讝讘 讚讘讙' 专讗讬讜转 讛讜讗 讟诪讗 讜讛讜讬 讗诪讬谞讗 讚诇"砖 讘拽讬专讜讘 (讜拽讗讬) 讘专讬讞讜拽 诇讻讱 讗讬爪讟专讬讱 讜讝讗转 讜拽"诇 讜讘讻讱 谞讻讜谞讛 讛住讜讙讬讗 诪讻诇 诪讛 砖讚拽讚拽讜 讛诪驻专砖讬诐 讘讝讛:


砖诐 讜诪讛 专讗讬转 诪住转讘专讗 注诪"砖 讘转讜住驻讜转:


讘转讜住' 讘讚"讛 讛专讬 讛讜讗 讗讜诪专 讜讗"转 讜讻讜' 讜讬"诇 讚讛转诐 讙诇讬 拽专讗 砖讗讬谉 讛讟注诐 诪砖讜诐 讚讛讜讞讝拽讛 专讜讗讛. 驻讬专讜砖 诪讚讞讝讬谞谉 讚讘讝讘 砖谞讬讛诐 砖讜讜讬谉 讗"讜 讙讝讬专转 讛讻转讜讘 讛讜讗 讻讱:

